Yalan danışan insan » www.populyar.az | Milli web portal | L love you Music\nMüəllif: Rafaella (Tarix: 10 oktyabr, 21:10)\nQarşınızdakı insanın sizə yalan söyləmədiyini necə anlarsınız? Gözləri , üz ifadəsi , bədən hərəkətləri, duruşu və çıxışında nələrə diqqət etmək lazımdır?\nYalan söyləyən kəslərin göz təmasından qaçıracağı bəllidir. Halbuki aparılan araşdırmalar , normalda 60 % ətrafında olan göz təması qurma nisbətinin, xüsusilə planlı deyilən yalanlardan 75 % qədər çıxdığını ortaya qoyur. Yəni yalançı, inandırmaq üçün daha çox gözlərinizin içinə baxar. Bəli, gözlər də yalan söyləyə bilir.\nAyaqlara diqqət yetirin\nDarvin , beyindən uzaqlaşdıqca orqanların daha dürüst olduğunu, çünki idarənin çətinləşdiyini ifadə etmişdir. Həqiqətən də , söhbət edərkən normalda sakit olan ayaqların , kiçik bir gərginlikdə tullanmağa başladığını fərq edərsiniz. Fərq etdiyində dayanar amma gərginlik davam edirsə yenə başlayır. Ayaqlara diqqət . Əgər stol və stol örtüsü arxasındaysa da kədərlənməyin , bir yolu var. Çiyinlərə diqqət , tullanan ayaqlar, çiyinləri də ritmik bir şəkildə hərəkət etməsini təmin edəcək.\nDonmalar müşahidə edilirsə\nBeyin bir kompüter kimi işləyir , yəni RAM yaddaş zorlandıqca donmalar müşahidə edilir. Yalan söyləmək də əslində olduqca zehni məcburedici bir məşğuliyyətdir. Zorlandıqca gözbəbəklərimiz böyüyər, daha az göz qırparıq , əllərimizi daha az hərəkətləndirəcəyik. Məna verə bilmədiyiniz donmalar , yalanın xəbərçisi ola bilər.\nMənasız gülümsəmələrə diqqət yetirin\nİnsanlar danışarkən, normal şərtlər altında şifahi və sözsüz dilləri uyğunlaşma içərisindədir. Yalan danışma müddətində bu uyğunlaşma , yerini qəti şəkildə dayandırar. Başla təsdiqləmə hərəkəti yersiz istifadə edilə bilər məsələn. Gərginliyi gizləməyin ən bilindik yolu gülümsəmədir. Gerçək gülümsəməyi artıq hər kəs bilir hərhalda. Göz kənarlarında qarğa ayağı xəttlərinin çıxması ən diqqətə çarpan şərtidir gerçək gülümsəmənin . Əgər gördüyünüz gerçək gülümsəmə deyilsə , danışma qarşınızdakı üçün çox da xeyirli getmir ola bilər. Yalanın gərginliyi bastırılmaya çalışılır.\nSəs tonuna diqqət yetirin\nSəs tonumuz, əlaqəmizdə böyük bir faiz əhatə edir. Qarşınızdakı adamın normalda geyindiyi səs tonunu yaddaşınıza alın ( ki tanıdığınız bir adam isə onsuz da ağılınızdadır ). Danışarkən səs tonundakı həddindən artıq eniş ya da titrəmə yalanın ən böyük göstəricilərindən biridir. Adam ya söylədiklərindən əmin deyil və narahatdır , ona görə səs tonunu alçaldar. Qulağınızı eşitmək üçün deyil , dinləmək və oxumaq üçün açın.\nMəşhurlar yalanı necə şərh edib?\nMüəllif: elya (28 oktyabr 2013 15:23)\nYalançını tanımaq çox asandır\nMüəllif: ELVEDAeyhayat (10 oktyabr 2013 23:38)\nMüəllif: Rafaella (10 oktyabr 2013 22:58)\nshexsen men yalani hec sevmirem. yalan danishan insanlara da nifret edirem.\nMüəllif: NAZA (10 oktyabr 2013 21:58)\nbu zemanede duz danisan adam var ki hami yalan danisir de\nMüəllif: Araz (10 oktyabr 2013 21:46)\nYalançı insanı tanıyıram ağzını açan kimi amma üzünə vurmuram


Ukrayna kəndlərinin sakinləri yeni iş yerləri gözləyir, seçkilərə ümidlə baxır\nUkraynada bazar günü keçiriləcək prezident seçkilərinə son hazırlıqlar gedir. Seçki kampaniyasının ən mühüm mövzularından biri ölkənin tənəzzüldə olan iqtisadiyyatının dirçəldilməsidir. Ölkədə işsizlik səviyyəsi 10 faizə yaxındır. Ən ciddi iqtisadi problemlər isə sovet dövründə ölkənin ən məhsuldar ferma təsərrüfatına malik, lakin hazırda qlobal iqtisadiyyat şəraitində rəqabətə davam gətirməyə çalışan kəndlərdə yaşanır. Bu kəndlərdə əsas problem gənclərin kəndlərdən şəhərə axınıdır.\nPodilske kəndində ənənələr güclü olaraq qalır. Kənd məktəbində milli rəqs festivalına hazırlıqlar gedir. Gənc nəslin nümayəndələri arasında əhval-ruhiyyə müsbətdir.\nMəktəbin şagirdi Nelya Krişhun: “Bu il biz gimnastika üzrə ölkə yarışlarında yarışdıq və qələbə çaldıq.”\nGənclər Podilskedə güclü qüvvədir. 2015-ci ildə cəmi 24 yaşı olan Artyom Kuxarenko kənd bələdiyyə sədri vəzifəsinə seçkilərə qoşulub və 80 faiz dəstək qazanıb. O, çox sadə bir məqsədə malikdir – gənclərin kənddən axınını dayandırmaq. Bəs növbəti prezidentə onun tövsiyəsi nədir?\n“O, yeni iş yerlərinin yaradılmasına diqqət verməlidir”, Artyom Kuxarenko deyir.\nHamı eyni qayğıları bölüşür. Məktəbdə Ukrayna dili müəllimi deyir ki, onun şagirdlərinin çoxu məktəbi bitirdikdən sonra kənddən gedir.\n“Aydındır ki, insanlar daha çox pul istəyir, kiçik kəndlərdə belə pespektiv görünmür. Buna görə də çox sayda gənc xaricə gedir.”\nKənd sakini Tatyana Lobçinska: “İnsanlar aşağı gəlirlər və pensiyaların azlığından danışır.”\nPodilske sakini Viktor Litsik: “Burada hamı üçün iş yoxdur. İnsanlar da başqa yerə getməli olur.”\nUkrayna torpaqlarının 70 faizi kəndə təsərrüfatı üçün ayrılıb, bunun nəticəsində ixracatdan 18 milyard dollar əldə edilir.\nLakin Artyom Kuxarenko aqro-sənaye müəssisələrinin ailə təsərrüfatı və iş yerlərini tutduğunu deyir. “Bu gün gənclərə nə lazımdır? Ev, başlangıc üçün yaxşı maaşlı iş. Buradakı zəif kredit sistemi təkcə gənclər üçün deyil, imkanı olan insanlar üçün də böyük problemdir.”\nKuxarenko deyir ki, yüksək işsizlik səviyyəsi alkoqolizmə və bəzi sakinlər arasında əqli problemlərin yaranmasına gətirib çıxarır.\nGələcək o qədər işıqlı görünməsə də, məktəbdəki əhval-ruhiyyə bir qədər nikbinlik yaradır.\nAnastasiya Rudenko, məktəb şagirdi: “Mən Ukraynadan getmək istəmirəm. Amma mən başqa şəhərə gedib, sonra valideynlərimə baxmaq üçün kəndə qayıtmaq istəyirəm.”\nYuliya Şilova, məktəb şagirdi: “Mən Ukraynada havanın ən çox çirkləndiyi yerlərə getmək və ətraf mühit problemlərinin yaxşılaşdırılması sahəsində işləmək istəyirəm.”\nBu, onların özləri və ölkə üçün böyük ambisiyadır. Lakin kənd icmaları yerli istedadlardan necə istifadə edib, onları necə saxlaya bilər?\nBir ölkə kimi Ukraynanı gələcək illərdə böyük sınaqlar gözləyir. Ölkədəki kiçik kəndlər qarşısında isə ən böyük sınaq onların özlərini qoruyub saxlaya bilməsidir.


dini | Sizinyol.com\nBu gündən ali məktəbə qəbul...\nİran: “Yaxın beş ildə təyyarə...\nMisirin dini və elmi çevrələri Qərdavini hədəfə aldı\nSizinYol.com xəbər verir ki, Misirin tanınmış dini və elmi şəxsiyyətlərindən olan Mukarram Muhəmməd və Suleyman Cudeh, Qərdavini tənqid edərək deyib: Qərdavinin ifratçı və vəhabi siyasətləri və addımları Misir və Afrika müsəlmanları arasında ixtilafları gücləndirir. Qərdavinin Davamını oxu\nTək Allahın adı ilə …nə də mehriban və səmimi bir dostumuz var. Müqəddəs səmavi kitabımız Qurani-kərimdə “Şüəra” adlı bir surə var, digər surələr kimi olduqca zəngin və məna doludu. Bu surəni dəfələrlə oxumağıma rəğmən, hazırda Davamını oxu\nBəlkə də çoxlarınız bu kəlmə ilə yeni qarşılaşırsız. Google axtarış saytında Azərbaycan dilində bu barədə bir dənə də olsun məlumata rast gəlinmir. Bunu nəzərə alaraq zühur və məhdəviyyət barədə maraqlanan dostlar üçün bu yazını yazmağı Davamını oxu\nİraq Müdafiə naziri “Həşd Şabi”dən danışdı\nƏRBƏİN Beynəlxalq Mükafatının yekun mərasimi keçiriləcək\nMahmud Abbas paytaxtı Qüds olan dövlətin qurulacağını...\nABŞ son illərdə Livanda Hizbullah-a qarşı 10...\nTaliban Əfqanıstanın beş əyalətində hücuma keçib, azı...


İlyas İsmayılovdan Rəcəb Tayyib Ərdoğana dəstək: "Dünya 5-dən böyükdür" | Xural qəzeti\nƏsas Səhifə/GÜNDƏM/İlyas İsmayılovdan Rəcəb Tayyib Ərdoğana dəstək: “Dünya 5-dən böyükdür”\nİlyas İsmayılovdan Rəcəb Tayyib Ərdoğana dəstək: “Dünya 5-dən böyükdür”\nXural.com xəbər verir ki, Ədalət partiyasının sədri, hüquq elmləri doktoru İlyas İsmayılov ovqat.com-a açıqlamasında belə deyib.\nPartiya sədrinin fikrincə, eynilə Hüseyn Cavid kimi, Türkiyə prezidenti də dünyada mövcud olan bütün naqislikləri tam çılpaqlığı ilə ortaya qoyub:\n“O da güclünün güzsüz üzərində sərhədsiz hakimiyyətini pisləyib, dünyanın qan-qada ilə deyil, ədalət, əxlaq və vicdanla xilas olunacağını diqqətə çatdırıb. Və bütün bunları müasir imperializmin maraqlarının qalası vəzifəsini icra edən ən ali beynəlxalq qurumun kürsüsündən baiskarların tam üzünə söyləyib”.\nTürkiyə prezidentinin həmin çıxışının bütün məğzinin bir cümlədə toplandığını bildirən İlyas müəllim sözügedən cümləni də açıqlayıb: ““Dünya 5-dən böyükdür”. Qısa olduğu qədər böyük anlam ifadə edən həmin cümlənin altında dünyadakı bütün problemlərin və ədalətsizliklərin hamısı toplanıb. Bilirsiniz ki, Ərdoğan bunu deyərkən, BMT TŞ-nın 5 daimi üzvünü nəzərdə tutur. ABŞ, İngiltərə, Fransa, Rusiya və Çindən ibarət olan bu beşlik BMT-nin bütün imperativ qərar və qətnamələrinin qəbul olunmasında müstəsna rol oynayır. Onlar dünyadakı bütün siyasətləri müəyyənləşdirir, istənilən ölkəyə beynəlxalq hərbi müdaxilələri təşkil edir, ağır iqtisadi və siyasi sanksiyalar həyata keçirir, hümanitar yardımların göstərilməsinə qərar verirlər. Dünya dövlətlərinin sərhədlərinin, millətlərin və xalqların taleyinin müəyyənləşdirilməsi yenə bu beşliyin əlindədir. Təsəvvür edin ki, bu beşliyin qərarı BMT-nin Baş Assambleyasının qərarından daha çox keçərlidir. Halbuki, hüquq fəlsəfəsinə görə, tamamilə tərsinə olmalı idi. Çünki Baş Assambleyada bütün dünya dövlətləri təmsil olunur və orada qəbul edilən qərarlar məntiqlə dünya xalqlarının iradəsi deməkdir. Ancaq qəribədir ki, BMT TŞ-nın qərarları imperativ, Baş Assambleyasının qərarları isə tövsiyə xarakteri daşıyır.\nTürkiyə prezidenti cənab Ərdoğan məhz buna görə haqlı olaraq BMT-nin yanlış siyasi fəlsəfə üzərində qurulduğunu iddia edir və hər zaman bu barədə düşüncələrini ən yüksək kürsülərdə dilə gətirir. Zaman-zaman səsləndirdiyi fikirlərini indi birbaşa BMT kürsülərində dilə gətirməsi beynəlxalq ictimai rəy yaratmaq cəhdidir ki, Ərdoğanın bu təşəbbüsü həm də Türkiyənin böyük dövlət iddiasının təzahürüdür. Çox sevindiricidir ki, Türkiyə artıq bu iddia ilə ortaya çıxmış gücə çevrilib, 70-80-ci illərin ABŞ-dan, Avropadan asılı dövlət statusunu tamamilə bir kənara atıb”.\nƏrdoğanın məlum çıxışında Cənubi Qafqazdan tutmuş Kəşmirə, Afrikaya qədər bütün əzilən dünyanın sözçüsü kimi çıxış etməsini yüksək qiymətləndirən partiya sədri onun xüsusilə İran və İsrail barədə səsləndirdiyi fikirləri böyük təqdirlə qarşılayıb:\n“Bilirsiniz ki, müasir qlobal imperializm İslam dünyasını əsasən məzhəb müharibələrilə bölərək zəiflədir və öz hegemoniyalarını bərqərar etməyə çalışırlar. Nəhəng dövlətlərin təşviqi ilə getdikcə alovlanan məzhəb müharibələrinin daha geniş vüsət alması Türkiyə və İranın bu prosesdə qarşı-qarşıya gəlməsindən, yaxud İranın tamamilə təklənməsindən asılıdır. Sevindirici haldır ki, cənab Ərdoğan da bunun fərqindədir və beynəlxalq imperializmin maraqlarına zidd olaraq nəinki İranın üzərinə getmədi, əksinə onu açıq şəkildə dəstəklədi. Bununla da digər sünni dövlətlərə bir nümunə göstərdi. Bu iki dövlətin Suriya məsələsinin həllini müxtəlif platformalarda masaya yatırmağa çalışması da böyük planları pozur və islami vəhdət düşüncələrinin formalaşmasına impuls verir. Ərdoğanın islam ölkələrini də bu birlik və bərabərliyə səsləməsi, bəzi Qərb siyasilərinin seçkilərdə daha artıq səs toplamaq xətrinə qanlı planları dəstəkləmələrini pisləməsi mənə Hüseyn Cavidin “İblisin monoloqu”dakı məşhur sözləri xatırlatdı:\n“Mənsiz də əmin ol, sizə rəhbərlik edən var,\nİblis nədir? – Cümlə xəyanətlərə bais…\nYa hər kəsə xain olan insan nədir? – İblis!”\nAvropa Məhkəməsi Azərbaycanı cərimələdi-11 şikayətçiyə 128,5 min avro ödənməlidir


Stanstead College-də yay dil düşərgəsi | AzeriStudent\nStanstead College-də yay dil düşərgəsi\nMüddət: 4 həftə\nTəhsil haqqı: 4 həftəlik 4650 kanada dollarından\nStanstead Kollecində yay düşərgəsində əcnəbi tələbələr ingilis, ispan və fransız dilini öyrənə bilərlər. Kurs 11-16 yaş arası tələbələr üçün nəzərdə tutulmuşdur və üç fərqli dil səviyyəsinə uyğunlaşdırılır: Beginner, Intermediate və Advanced.\nHəftədə 20-25 saatlıq ingilis dili dərsi\nBir qrupda 9-15 nəfər\nMəktəb ərazisində qalmaq imkanı\n4 həftəlik 4650 kanada dollarından başlayır\n450 Rue Dufferin, Stanstead, QC J0B 3E0\nMəktəb 3000 nəfər əhalisi olan Stansted şəhərində Kvebek əyalətində yerləşir. Kampus 240 hektar ərazini əhatə edir. Kampusdan saat yarıma Monreala çata bilərsiniz.\nTələbələr kampusda 4 müasir yaşayış binasında qalırlar. Kitabxana, kompüter otaqları, fitness mərkəzi, idman zalları, xokkey arenası, futbol və basketbol sahələri, tennis kortları, incəsənət və musiqi studiyası var. Yaşayış xərcləri təhsil haqqına daxildir.\nStanstead Kolleci 1872-ci ildən bəri tələbələrin ikinci evi halına gəlmişdir. Tələbələrin təxminən 40%-i əcnəbi tələbələrdir. Müəllimlər tələbələri yaradıcı və analitik düşünməyə, öz fikirlərini ifadə etməyə və müdafiə etməyə təşviq edirlər.


Deputatlar qrant ala bilməz? - Hüquqşünas aydınlıq gətirdi - Sosial - Xəbərlər - Azadİnform İnformasiya Agentliyi\nƏ.Nuriyev bildirib ki, qanunvericilik millət vəkillərinin QHT-lərin təsisçi olmasına qadağan qoymur.\nSonda qeyd edim ki, bu cür iddialar və iftiralar sırf şəxsi qərəzdən qaynaqlanır və məsələlərin mahiyyəti hay-küy yaratmaq üçün təhrif edilir. Çox zaman nümunə kimi qeyd edilən beynəlxalq donorlar Qarabağ həqiqətlərinin dünyaya çatdırılması üçün bir layihə belə dəstəkləməyiblər. Amma özlərini obyektivlik mücəssiməsi sayanlar heç bu barədə bir dəfə də olsun səslərini çıxarmayıblar. Bəziləri isə beynəlxalq donorların qrant vəsaitlərindən əmlak zənginliklərini artırmaq üçün yararlanıblar”. (modern.az)\n24.03.2019 20:17 / Baxılıb: 79 / Çap


Rusiyada dünyada ilk dəfə insanın H5N8 virusuna yoluxması aşkarlanıb - Yeni pandemiya gəlir? » Ovqat.com\nRusiyada dünyada ilk dəfə insanın H5N8 virusuna yoluxması aşkarlanıb - Yeni pandemiya gəlir?\nRusiyanın cənubunda fəaliyyət göstərən quşçuluq fabriklərindən birində çalışan 7 işçidə “quş qripi”nin yeni ştammı\nMusavat.com xarici agentliklərə istinadən xəbər verir ki, bu barədə “Rospotrebnadzor”un (İstehlakçıların hüquqlarına və insan rifahının təmin olunmasına nəzarət üzrə federal xidmət-red.) rəhbəri Ann Popova mətbuata məlumat verib.\nAnna Popova “Vektor” araşdırma mərkəzinin alimlərinin virusu rusiyalıların genetik materialında göründüyünü bildirib. Xatırladaq ki, həmin müəssisədə “quş qripi” hələ ötən ilin dekabrında qeydə alınmışdı.\nRusiya rəsmisi bunun dünyada H5N8 virusu ilə ilk yoluxma hadisəsi olduğunu bildirib.\n“7 nəfərin hamısı özünü çox yaxşı hiss edir, infeksiya xəstəliyinin klinik müddəti da onlarda yüngül keçib. Lakin alimlərimiz virusun insan orqanizmində yaratdığı dəyişiklikləri və bədənin immun cavabını izləyə biliblər”,-deyə o söyləyib.\nAnna Popova virusun hələ ki insandan insana keçməyə qədər mutasiya etmədiyini sözlərinə əlavə edib. Bununla bağlı ekspertlərin qəti rəyi də mövcud deyil.\nRusiya artıq Dünya Səhiyyə Təşkilatına yoluxma halları barədə məlumat verib. “Vektor” mərkəzi isə H5N8 virusunun növlər arası maneəni aşmasına imkan verən mutasiyaların genom sıralanması ilə bağlı məlumatları GISAID bazasına yerləşdirib.\nAna səhifəyə qayıt Baxış: 1 732 Tarix: 20-02-2021, 19:39\nRusiyada koronavirus epidemiyası yaza qədər qurtaracaq – Anna Popova\nRusiyanın doqquz regionunda "quş qripi"nə yoluxmuş məhsul aşkarlanıb\nTƏBİB: "Azərbaycanda yeni növ koronovirusa yoluxma ilə bağlı fakt öz təsdiqini tapmayıb"


Retro vaqonlar yenidən xətdə - FOTO » Azərbaycanın xəbər portalı - NEWS24.AZ\n26 dekabr 2018, 14:11\nBakı metropoliteninin 50 illik yubiley tədbirlərində olduğu kimi, 31 Dekabr - Dünya Azərbaycanlılarının Həmrəyliyi Günü və Yeni il münasibətilə də retro vaqonlar xəttə buraxılacaq.\nQurumun mətbuat xidmətinin rəhbəri Bəxtiyar Məmmədov news24.az-a bildirib ki, bayram günlərində retro vaqonlar xəttə buraxılacaq:\n"2018-ci ilin son günlərində metronun stansiyalarında bayram əhval-ruhiyyəsi hiss olunur. "İçərişəhər”, "28 May”, "Nizami”, "Elmlər Akademiyası”, "Koroğlu”, "Avtovağzal”, "Bakmil” və "Memar Əcəmi” (Bənövşəyi xətt) stansiyalarının vestibüllərində bəzədilmiş şam ağacları quraşdırılıb. Bununla yanaşı, stansiyaların monitorlarında hər iki bayramla bağlı təbriklər yerləşdirilib. Bakı metropoliteninin 50 illik yubiley tədbirlərində olduğu kimi, retro vaqonları bu dəfə də xəttə buraxılacaq. Yeni il rəmzləri ilə bəzədilmiş "A” və "Q” tipli 2 retro vaqonların qoşulduğu iki qatar dekabr ayının 29-dan 2019-cu il yanvar ayının 2-dək günün müəyyən saatlarında xüsusi qrafiklə xəttə buraxılacaq.\nSərnişinlərimizin orta və yaşlı nəslinin nümayəndələri hər dəfə bu vaqonları xətdə görəndə nostalji hisslər keçirirlər”.\nB.Məmmədovun sözlərinə görə, Yeni il bayramının əsas qəhrəmanları Şaxta baba və Qar qız yenə də kiçik yaşlı sərnişinlərin görüşünə gələcək:\n"Üç gün - dekabr ayının 29-dan 31-nə qədər metronun retro vaqonların qoşulduğu qatarlarında Yeni ilin əsas personajları azyaşlı sərnişinlərə hədiyyələr paylayacaqlar. Son illərdə formalaşmış ənənəyə uyğun olaraq, bu il də metropolitenin şəhərin mərkəzində yerləşən və sərnişin axınının sıx olduğu stansiyalarında konsert proqramı təşkil ediləcək. Dekabrın 30-dan yanvarın 2-dək milli muğam üçlüyü və instrumental kvartetin ifa etdiyi canlı musiqi "İçərişəhər”, "Sahil”, "28 May”, ”Elmlər Akademiyası” stansiyalarının sərnişinlərində əsl bayram ovqatı yaradacaq. Bayram günlərində "Bakı Metropoliteni” QSC gücləndirilmiş iş rejimində çalışacaq.\nŞəhərin məkrəzində yerləşən və kütləvi bayram tədbirlərinin keçiriləcəyi stansiyalara əlavə işçi qüvvəsi cəlb olunacaq. Zərurətdən asılı olaraq, xəttə verilmək üçün ehtiyat qatarlar da nəzərdə tutulacaq. Bundan savayı, dekabrın 31-dən yeni il yanvarın 1-nə keçən gecə paytaxtda keçiriləcək kütləvi bayram tədbirləri və atəşfəşanlıqla əlaqədar olaraq, gecə saat 02:00-a kimi Bakı metropoliteninə giriş açıq olacaq”.\nAvqustda yeni metro vaqonları gətiriləcək\n19 iyul 2019, 21:00\n"Bakı Metropoliteni" Rusiya istehsalı olan daha iki yeni qatarı XƏTTƏ BURAXDI\n22 avqust 2019, 11:45


Papa İrəvana getmək istəyir\n8 Yanvar 2016 18:25 (UTC+04:00)\nMirhəsən Seyidov: “Türkiyə hökuməti ciddi və israrlı addımlar atmalıdır”\nRoma Papası I Fransisk bu il aprelin 24-də qondarma “erməni soyqırımı”nın 101-ci ili münasibətilə Ermənistana səfər edəcək. Bu barədə Vatikan və Ermənistan rəsmiləri yekun razılıq əldə ediblər. Roma papasının Eçmiədzini ziyarət edəcəyi və dini ayin icra etməsi də səfər planına daxildir.\nXatırladaq ki, 2015-ci ilin 24 aprelində Roma Papası Vatikanın Müqəddəs Pyotr kilsəsində “erməni soyqımı”nın yüz illiyi ilə bağlı dini ayin icra etmişdi. Həmin ayində Ermənistan prezidenti Serj Sərksiyan və dünyanın əsas katolik ruhaniləri də iştirak etmişdi.\nMəsələyə münasibət bildirən “İrəli” İctimai Birliyinin sədri Mirhəsən Seyidov deyib ki, Roma Papası I Fransisk beynəlxalq siyasi arenada, ümumiyyətlə, Yaxın Şərqdə baş verən hadisələrə görə aktivlik dərəcəsi ilə seçilir: “Yaxın keçmişdə Belarusdakı hadisələrdə müsbət rol oynaması, Belarusla Qərb arasındakı gərginliyin azaldılması istiqamətində fəaliyyətə başlaması, eyni zamanda Yaxın Şərqdə xristianların vəziyyətinin daha da yaxşılaşdırılması istiqamətində Türkiyə səfərində atdığı addımlar hər kəsə bəllidir.\nYaxşı bir təcrübə idi ki, Roma Papası Ermənistan hökumətinin Türkiyəyə getməmək təkliflərini nəzərə almamışdı. Eyni zamanda “erməni soyqırımı”nın yüz illiyində Ermənistanda keçirilən tədbirdə iştirakdan imtina etmişdi. Amma bununla yanaşı, Ermənistan – Türkiyə sərhədlərinin açılmasında da Roma Papası I Fransiskinin xüsusi istəyi var idi”.\nM.Seyidovun sözlərinə görə, 2015-ci ilin 24 aprelində Roma Papasının Müqəddəs Pyotr kilsəsində xüsusi dini ayini icra etməsi onun Yaxın Şərqdə xüsusi maraqlarının olduğuna dəlalət edə bilər: “Roma Papasının dua mərasimində etdiyi çıxışında “erməni soyqırımı”nı unutmamağa səsləməsi bu qondarma soyqırımın olub-olmamasını sual altında saxlamadan təsdiqləməsi idi.\nİndi isə Roma Papası xüsusi aktivlik nümayiş etdirərək “erməni soyqırımı” günü İrəvanda olarsa, bu, Türkiyədə yaşayan ermənilər üçün də ciddi fəsadlar törədəcək. “Erməni soyqırımı”nın tanınması istiqamətində arxivlərin açılmasını dəfələrlə tələb edən Türkiyə hökuməti ciddi və israrlı addımlar atmağa nail olmalıdır”. Qaçqın və Məcburi Köçkün Gənclər Təşkilatının sədri Vüqar Qədirov bildirib ki, qondarma “erməni soyqırımı” məsələsinin istər Roma Papası, istərsə də bir sıra Avropa dövlətlərin tərəfindən hər il bir az da qabardılması Türkiyəyə qarşı tarixi düşmənçilikdən irəli gəlir: “Çünki onlar özləri də yaxşı bilirlər ki, Türkiyə heç zaman ermənilərə qarşı soyqırımı törətməyib. Sadəcə, bir sıra Avropa ölkələri uduzduqları Çanaqqala savaşının qisasını bu cür almaq istəyirlər.\nABŞ və Avropa ölkələri Roma Papasına çox hörmətlə yanaşırlar və Papa çox zaman özünü dürüst bir din xadimi kimi təqdim edir. Amma biz öz faciələrimiz nöqteyi-nəzərindən baxdıqda görərik ki, həm indiki və həm də ondan əvvəlki Roma Papalarının ədalətli yanaşması yoxdur. Əvvəla, ona görə ki, tarixdə heç bir zaman olmayan soyqırıma görə Türkiyəyə təzyiq göstərirlər. Digər tərəfdən informasiya kommunikasiya texnologiyalarının inkişaf etdiyi bir zamanda və dünyanın gözü qarşısında baş verən Xocalı soyqırımı ilə bağlı Roma Papasının doğru-dürüst bir çıxışını eşitməmişik. Əgər ədalətli insandırsa, Azərbaycan həqiqətləri ilə bağlı fikrini bildirsin və ölkəmizə səfər edib baş verənləri öz gözləri ilə görsün.\nTürkiyə dövləti dəfələrlə bəyan edib ki, bu qondarma soyqırımı məsələsində həqiqətin ortaya çıxması üçün arxivləri açmağa hazırdır. Lakin Ermənistan heç zaman öz arxivlərini açmaqda maraqlı deyil və bu, heç vaxt da olmayacaq. Çünki ermənilər bilir ki, o arxivlər açılarsa, tarixdə belə bir soyqırımın olmadığı üzə çıxacaq. Əslində, heç Avropa ölkələri də razı deyil ki, bu arxivlər açılsın. Ona görə ki, həqiqət bəlli olduqdan sonra onların Türkiyəyə qarşı təzyiq vasitələri olmayacaq. Bir daha qeyd edim ki, qondarma erməni soyqırımı bir siyasi alətdir ki, bundan Türkiyəyə qarşı istifadə edirlər. Bu vəziyyət Ermənistana da sərf edir”.\nV.Qədirov Roma Papasının “soyqırımı” günü Ermənistana gələrək dini ayin icra etməsini Dağlıq Qarabağın ermənilər tərəfindən işğalına bəraət verilməsi kimi qəbul etdiyini deyib: “Bu, Roma Papası tərəfindən heç bir ədalətə, beynəlxalq qanunlara sığmayan bir hərəkətdir. Çox təəssüf ki, papanın bu addımında bir xristian təəssübkeşliyi var. Roma Papasının I Fransiskin Ermənistana edəcək səfərini Türkiyəyə, o cümlədən Azərbaycana qarşı bir addım hesab edirik”.


Səbr et, heç vaxt çətinlikdən qorxma » Qadınlar.Co - Qadınlara Özəl Paylaşımlar\nSəbr et, heç vaxt çətinlikdən qorxma\n"Əgər şükür etsəniz, iman gətirsəniz, Allah sizə nə üçün əzab versin ki, Allah şükrə qiymət verəndir, hər şeyi biləndir!” (Nisa surəsi 147 ayə)\nYəqin, yaşlılardan bu kəlməni tez-yez eşitmisiz: "Kaş mən də uşaq olaydım!”. Halbuki uşaqların ən böyük arzusu böyüməkdir. Doğurdan da uşaq ikən problemlərimizin böyuk bir hissəsi valdeyinlərin çiyninə düşür. Yaş artdıqca həyatda bir çox çətinlikləri müstəqil həll etmək lazım gəlir. Əslinə qalsa,həyatda insanın qarşısına çıxan maneələrin, təhlükəli yoxuşların hər birinin böyük xeyri varmış."Çətinliklərin adama nə xeyri ola bilər?”-düşünürsən? Cavabı maraqlı bir rəvayətdə axtaraq.\nKəpənək haqqında rəvayət\nGünlərin bir günü meşə ilə yol gedən bir adamın gözünə balaca barama sataşdı. Bu baramada artiq kiçik çat əmələ gəlmişdi-bu o demək idi ki, bir azdan onun içindən gözəl bir kəpənək çıxacaqdı. Yolçu ayaq saxladı, çünki bu möcüzəni öz gözləri ilə görmək istəyirdi.\nBir xeyli vaxt keçdi. Baramanın içində çırpınan kəpənək azadlığa çıxmırdı. Çat hələ də balaca idi. Körpə kəpənəyin isə deyəsən, gücü lap tükənmişdi. Onda insan kəpənəyə kömək etmək fikrinə düşdü. Cib bıçağını çıxarıb baramanın üst qabığını azca kəsdi. Kəpənək dərhal işığa çıxdı. Onun bədəni çox zəif idi, qanadlarını zorla tərpədirdi. İnsan gözləyirdi ki,indicə kəpənəyin əlvan qanadları bərkiyəcək və uçmağa başlayacaq. Amma zavallı kəpənək ömrünün qalan hissəsini də yerdə sürünə-sürünə qaldı. Uça bilmədi ki, bilmədi.\nAxı niyə? Çünki kəpənəyə kömək etmək istəyən, insan əksinə ona ziyan vurdu. Anlamadı ki, baramanın kiçik dəliyindən çıxmaq üçün sərf etdiyi güc kəpənəyə yaşamaq üçün lazımdır. Axı baramanın içində qaldığı müddətdə onun bədənindəki maye qanadlarına keçəcəkdi. Yalnız bundan sonra kəpənəyin uçması mümkün olacaqdı. Öz qabığından çətinlikləri dəf edərək çıxmaq vacıb imiş-yaşamaq və uşmaq üçün!\nBax belə əzizlərim! Bu kədərli rəvayətin mənası odur ki, həyat bizdən daim səy göstərməyi tələb edir. Əgər asudə yaşayıb problemlərdən qaçsaq, yaşamaq üçün gücümüz, dözümümüz, səbrimiz olmaz. Və heç vaxt uça bilmərik.\n"Səbr və dua ilə Allahdan kömək istəyin. Çünki Allah səbr edənlərin dostudur”( Bəqərə 153)\nAydındır ki, hər adam gözəl yaşamaq arzusundadir., "Bunun üçün Allahdan nə istəyim? ”düşünənlərə müdrüklər belə nəsiət verirlər:\nYaşamaq üçün güc istərdim. Allah mənə çətinliklər verdi-onları dəf etdikcə qüvvəm, inamım, imanım arstsın.\nVar dövlət istədim. Allah mənə ağıl verdi ki, işləməyi, halal ruzi qazanmağı öyrənim.\nUçmaq istədim. Rastıma maneələr çıxdı, onlari aşdıqca qanadlanım.\nSevgi istədim. Mənim köməyimə ehtiyacı olan adamlarla qarşılaşdım.\nSəadət istədim. Allah insanlara xidmət etmək üçün imkanlarımı artirdi.\nArzuladıqlarımın heç birini almadım. Amma mənə nə lazımdısa hamısını qazandım.\nHəyatında şən günlərin sayını artirmaq istəyirsən? Elə isə daim dilində "Şükür”, üzündə təbəssüm olsun. Kimsə kefini soruşanda bir an belə düşünmədən sevincək,"çox şükür,əlayam!”söylə. O zaman Allah sənin bu sözlərindən razı qalacaq: "Buna yaxşı deyirsən? Sənə qat-qat daha gözəl günlər göstərərəm!”\nAmma taleyindən narazı gəzib, hər gördüyünə ağız büzən"bu pisdir”-deyənlər özündən küssünlər: "Sən buna pis deyirsən? Daha böyük fəlakətləri, bədbəxtlikləri görmək istəyirsən?”\n"Siz Məni yad edin ki, Mən də sizi yad edim.Mənə şükür edin! Mənı danmayın!"(Bəqərə 152)\nArtıq bir şeyə tam əmin olun: Yaradan sizi xoşbəxt yaşamaq üçün xəlq edib. Odur ki,çətinliklərdən çəkinib, qorxmadan gücün, ağlın, savadın hesabına-sənin üçün təyin edilmiş səadəti qazanmağa doğru irəliləyin! Allah bu yolda sənə dəstək olacağına söz verib. Allahın sözü isə dəyişməz!\n+++++++++"ALLAH BAGISLAYAR" Deyib Rahat Olmayin..\n30 563 1\n10 009 0


“Qəbələ”yə lazım olmayan futbolçu baxışa çağırıldı\nFUTBOL xəbərləri 19 Avqust 13:18\n“Qəbələ”dən ayrılan David Petrzkeviç karyerasını ölkəsində davam etdirə bilər. Apasport.az saytı Polşa mətbuatına istinadən xəbər verir ki, təcrübəli qapıçı Ekstraklasa təmsilçisi “Sandeçya”nın heyətində məşqlərə başlayıb.\nKlubun prezidenti Qjeqorz Haslik və baş məşqçi Radoslav Mroçkovski bir müddət öncə yerli mediaya açıqlama verərək, yeni çərçivə qoruyucusuna ehtiyac duyduqlarını bildirmişdilər. Onlar Azərbaycanı tərk etdikdən sonra klubsuz qalan Petrzkeviçin “Sandeçya”da məşq etməsinə qarşı çıxmayıblar. 29 yaşlı qolkiperin Novı-Sonç təmsilçisi ilə müqavilə bağlayıb-bağlamayacağı hələ dəqiqləşməyib. Məsələ burasındadı ki, baş məşqçi onun əvvəlcə baxışdan keçməsini istəyib.\nPetrzkeviçlə bağlı yerli mətbuata açıqlama verən klubun katibi Marçin Roqovski bunları deyib: “Davidin komandamızın məşqlərində iştirak etdiyini təsdiqləyirəm. Hazırlıq prosesi başa çatdıqdan sonra taleyinə, “Sandeçya”ya lazım olub-olmayacağına aydınlıq gələcək”.\nQeyd edək ki, Azərbaycanda ilk olaraq “Simurq” klubunun formasını geyinmiş Petrzkeviç 2013-2014 və 2015-2017-ci illərdə “Qəbələ”nin uğurları üçün çalışıb.


enverson, Author at Enverson Colleges - Page 11 of 11\nİngilis dilini öyrənmək üçün faydalı proqramlar\nGündəlik həyatımızı xeyli asanlaşdıran mobil tətbiqetmələr dil öyrənməyimizə kömək edir. Xarici dillərlə məşğul olmaq və ya yeni bir dili sıfırdan öyrənmək istəyən istifadəçilərin köməyinə gələn dil öyrənmə tətbiqləri populyarlığını gündən-günə …\nDinləmək bir bacarıqdır, hər bacarıq inkişaf etdirilməlidir; buna görə işlədilməlidir. Bununla birlikdə, bir çox İngilis dili və ya başqa bir xarici dil öyrənən bir çox insan səhvən İngilis söhbətlərini mümkün …\nİngilis dilində düzgün E-mail yazı forması\nİngilis dilində bir elektron poçt yazmaq həm işgüzar, həm də xüsusi yazışmalarda öyrənilməli olan əsas mövzulardan biridir. Əsasən Business English səviyyəsini əhatə edən bu mövzu çox vacibdir. 5 Maddədə düzgün …\nİngilis dilini onlayn öyrənməyin ən yaxşı və ən pis tərəflərini nə olduğunu bilirsinizmi?Ən yaxşı tərəf:Pulsuz tapa biləcəyiniz mənbələr.Nəticədə ingilis dilini musiqi ilə pulsuz öyrənə bilərsiniz.İngilis dilini filmlər və İngilis podkastları …\nŞübhəsiz ki, xarici dil öyrənmək istəyənlər üçün ən böyük problem tələffüzdür. Xüsusilə bütün dünyada ortaq dil olaraq qəbul edilən İngilis dili kimi bir dilin fərqli ölkələrdən fərqli ləhcəli insanlar tərəfindən …\nQərb dünyasında yaşayan insanların çoxu İngilis dilini həyatlarının bir nöqtəsində öyrənirlər. Məktəb illərində İngilis dilindən çəkinən və ya heç öyrənmək həvəsində olmayan insanlardan biri olaraq, İngilis dilinin niyə bu qədər …\nAna dili İngilis dili olan biri kimi danışmaq istəyirsən, düzdür? Bu əslində çox da yaxşı bir fikir olmaya bilər! Niyəsi maraqlıdır?İstər inan istər inanma, yerli ingilislərin də səhv istifadə etdikləri …


Biznes Formaları | Way To Achievement by Elchin Chobanov\n← 2012-ci ilin İŞ VAXTI NORMASI\nƏRİZƏ NÜMUNƏSİ →\nPosted on August 5, 2012\tby Elchin Chobanov\nHər hansı biznes plan hazirlanankən hər kəsi düşündürən suallardan biri də biznesin formasidi. Formasi deyerken fiziki şəxs və ya hüquqi şəxs formasında yaradılmasıdı. Bu qərarı vermək üçün bir sıra yönlər nəzərə alınır ( Biznesin böyüklüyü, gəlirliliyi, maliyyələşdirilməsi və s. ).\nBiznes formalarından ən ilkini və ən çox yayılmış forması fiziki şəxslər adına olan bizneslərdir. Fiziki şəxs hüquq münasibətlərində öz adından iştirak edən insan fərdidir. Yəni siz bazarda öz adınızdan çıxış edirsiniz, mülklər əldə edirsiniz, müqavilələr bağlayırsınız, istehsal və/ və ya ticarətlə məşğul olub gəlir əldə edirsiniz.\nMəmmədov Məmməd Məmməd oğlu müşahidə edir ki yaşadığı yerdə bir kilometrdən yaxında heç bir ərzaq dükanı yoxdu. O, bankdan kredit götürərək, öz evinin qarşısında ərzaq dükanı tikir, topdan şatış məntəqələri ilə müqavilə bağlayır, qonşusu Vəliyev Vəli Vəli oğlunu satıcı kimi işə götürür və ticarətlə məşğul olmağa başlayır.\nNümunədən göründüyü kimi fiziki şəxs öz adına mülk əldə etdi (Dükan tikdi və ya aldı), digər şəxslərlə müqavilələr bağladı (topdan satışla məşğul olanlarla alqı satqı müqaviləsi və qonşusuyla əmək müqaviləsi.)\nLakin bir həddən sonra fiziki şəxs formasında biznes davam etdirmək riskli və müşkül olur. Gəlin nümunəmizi davam etdirək:\nQısa qapanmadan yanğın baş verdi və dükan yandı. Məmmədin kreditləri vaxtında ödəmək üçün, topdan satıcıların pulunu qaytarmaq üçün və digər öhdəliklərini yerinə yetirməyə pulu olmadı. Bu zaman məhkəmə yolu ilə evini, müsadirə edib borclarını təmin edəcəklər.\nTarixən də belə olmuşdu. Müəyyən müddətdən sonra bir şəxsin gücü, vəsaiti və ömrü çatmayıb bir biznesi həyata keçirsin. Bu səbəbdən bir necə fiziki şəxs bir araya gəlib bir nəfər üçün çətin olan işi görməyə başlayıblar.\nMəmmədin qonşusu Əliyev Əli Əli oğlu biznesinə şərik olmaq şərti ilə ona yenidən biznesini qayda salmaq üçün lazım olan pulu verməyə hazırdı. Bu zaman ortaya mövbəti sual çıxır mənfəət və zərərlər onlar arasında necə bölünəcək.\nOrtaqlıq o halda tam ortaqlıq sayılır ki, onun iştirakçıları (tam ortaqları) nizamnaməyə müvafiq surətdə ortaqlıq adından sahibkarlıq fəaliyyəti ilə məşğul olur və ortaqlığın öhdəlikləri üzrə onlara mənsub əmlakla məsuliyyət daşıyırlar.\nMəsələn: Məmməd və Əli biznesi idarə edəcək. Yarana biləcək hər hansi ziyana görə hər ikisi bütün var dövləti ilə məhsuliyyət daşıyırlar.\nTam ortaqlığın fəaliyyəti bütün iştirakçıların ümumi razılığı ilə idarə edilir. Tam ortaqlığın nizamnaməsində qərarın iştirakçıların səs çoxluğu ilə qəbul olunduğu hallar nəzərdə tutula bilər. Əgər nizamnamədə tam ortaqlıq iştirakçılarının səslərinin sayını müəyyənləşdirməyin başqa qaydası nəzərdə tutulmayıbsa, tam ortaqlığın hər iştirakçısının bir səsi vardır. Ortaqlığın hər bir iştirakçısı ortaqlığın işlərini aparmağa vəkil edilib-edilmədiyindən asılı olmayaraq işlərin aparılmasına dair bütün sənədlərlə tanış ola bilər. Bu hüquqdan imtina və ya onun məhdudlaşdırılması, o cümlədən ortaqlıq iştirakçılarının razılaşması üzrə imtina və ya məhdudlaşdırma əhəmiyyətsizdir.\nKommandit ortaqlığı elə bir ortaqlıqdır ki, ortaqlığın adından sahibkarlıq fəaliyyətini həyata keçirən və ortaqlığın öhdəlikləri üzrə öz əmlakı ilə məsuliyyət daşıyan iştirakçıları (tam ortaqlar) ilə yanaşı ortaqlığın fəaliyyəti ilə bağlı zərər üçün qoyduqları mayaların məbləği həddində risk daşıyan və ortaqlığın sahibkarlıq fəaliyyətində iştirak etməyən bir və ya bir neçə iştirakçısı – maya qoyanı (kommanditçi) vardır.\nƏliyev Əli biznesin bərpasına 20 000 AZN qoyubsa və Məmmədov Məmmədin kommontid ortağıdırsa. Öhdəliklər qarşısında Əli sadəcə 20 000 AZN, Məmməd isə bütün var dövləti ilə məhsuliyyət daşıyır.\nBir və ya bir neçə şəxs (fiziki və (və ya) hüquqi şəxs) tərəfindən təsis edilən, nizamnamə kapitalı nizamnamə ilə müəyyənləşdirilmiş miqdarda paylara bölünən cəmiyyət məhdud məsuliyyətli cəmiyyət sayılır. Məhdud məsuliyyətli cəmiyyətin iştirakçıları onun öhdəlikləri üzrə məsuliyyət daşımır və cəmiyyətin fəaliyyəti ilə bağlı zərər üçün qoyduqları mayaların dəyəri həddində risk daşıyırlar. Cəmiyyət öz iştirakçılarının üçüncü şəxslər qarşısında öhdəliklərinə görə məsuliyyət daşımır.\nMəmmədin bütün əmlakının dəyəri 20 000 AZN-dir. Əli də 20 000AZN qoyaraq birlikdə nizamnamə kapitalı 40 000 AZN olan “Market MMC”-ni təsis edirlər. Məmməd və Əli bu cəmiyyətin və ya müəsisənin zərərlərinə görə məhsuliyyət daşımır. Əgər neqativ hal baş verərsə sadəcə MMC-nin 40 000AZN-si hesabına ödəniləcək. Əvvəlki nümunələrdəki kimi heç birinin evinə, maşınına, bamk hesablarına toxuna bilməyəcəklər.\nGünümüzdə ən çox yayılmış biznezs formalarından biridir. Bu cür şirkətlər beynəlxalq aləmdə daha çox Limited Liability Company (LTD) kimi tanılır.\nAçıq tipli Səhimdar Cəmiyyət (ASC)\nNizamnamə kapitalı müəyyən sayda səhmlərə bölünmüş cəmiyyət səhmdar cəmiyyəti sayılır. Səhmlər buraxmağa yalnız səhmdar cəmiyyətlərinin hüququ vardır. Səhmdar cəmiyyətinin əmlakı onun səhmlərinin yerləşdirilməsi, maliyyə-təsərrüfat fəaliyyəti nəticəsində, habelə qanunla qadağan edilməmiş digər mənbələr hesabına yaranır.\nMəmməd və Əli bir necə il içində bir necə dükan acır və bu işi çox yaxşı bacardıqlarını görürlər. Bizneslərini Acıq tipli Səhimdar Cəmiyyətə çevirlər səhimləri bazarda sataraq (emmisiya edərək) yeni kapital əldə edir və bu sahədə ölkədə və xaricdə yeni dükanlar alırlar.\nGünümüzdə bəzi biznes sahələri var ki o sahədə bəzən milyonlarla vəsait azliq edir. Bu cür böyük kapitalı toplamaq üçün minlərlə investrı bir araya gətirmək tələb olunur. Bunun ən rahat yolu ASC-lərdir (Inc.) .\nHörmətlə Elçin Çobanov\nYazını özüm sadə dildə yazdım. Bilirəm çoxunuz bunları bilirsiz. Bilməyənlər üçün giriş olsun deyə yazdım ki anlayış yaransın ki daha dərindən bu mövzulara girə bilək.\nThis entry was posted in Mülki Məcəllə, Menecment, Qanunvericilik, Risk. Bookmark the permalink.


Müxaliflərin böhran toplantısı:[color=red] Növbədənkənar seçki, islahat, dialoq… tələbləri – FOTOLAR\n24 Yanvar 2016 - 11:15\nBu gün ölkənin aparıcı müxalifət partiyaları bir araya gələrək ölkədə baş verən böhranla bağlı toplantı keçirib.\nStrateq.az musavat.com-a istinadən xəbər verir ki, KXCP, AXP, ADP, Ümid Partiyalarının rəhbərləri, "Ağ blok", Bakı Kəndlər Birliyi də daxil olmaqla, tədbirdə iki yüzdən artıq şəxs iştirak edib. Tədbir dövlət himni ilə başlayıb.\nKXCP sədri Mirmahmud Mirəlioğlu çıxışında bildirib ki, uzun müddətdir ki, müxalifət bu cür, bu şəkildə bir araya gəlmirdi:\n“Buna görə iqtidara təşəkkür düşür”.\nÜmid sədri İqbal Ağazadə isə qeyd edib ki, bu tipli tədbirlərin geniş tərkibdə və müntəzəm keçirilməsi vacibdir:\n“Hesab edirəm ki, bu insanlar, buradakı ictimai-siyasi düşərgənin təmsilçiləri bu cür tədbirəri davam etdirməyin yollarını aramalıdırlar. Bundan sonra da bu tipli tədbirlərin keçirilməsi, xalqın problemlərinin qaldırılması istiqamətində işlər aparılmalıdır. Xalqın bir arada olmasının yollarını aramalıyıq”.\nADP sədri Sərdar Cəlaloğlu isə qeyd edib ki, böhranı yaradan iqtidar xalqı həmin böhrandan çıxara bilməz:\n“Bu, torpaqların itirilməsinə səbəb olacaq, Azərbaycan xalqının bütünlüyünü təhlükə altına alan bir prosesdir. Bu böhranın ağırlığını Azərbaycan xalqı qaldıra bilməyəcək. Azərbaycan faktiki olaraq, total böhrandadır. Azərbaycanda köklü radikal islahatlar aparılmasa, ölkə batacaq. Təcili, növbədənkənar parlament seçkiləri keçirilməlidir. Xalqın iradəsini ifadə edən, demokratik seçki olmalıdır. İkincisi, Azərbaycanda mütləq koalisyon hökumət yaradımalıdır. Qanunvericilik sisteminin dəyişdirilməsi və idaretmə prinsipinin dəyişdirilməsi vacibdir. Bu böhranı yaradan bu iqtidardır. Bu iqtidar dəyişilməyənə qədər böhrandan çıxa bilməyəcəyik. Azərbaycanı satmaq prosesi başlayıb. Bu qədər təhlükəlidir vəziyyət. Azərbaycanın parçalanma təhlükəsi var”.\nADR Hərəkatının təmsilçisi Vurğun Əyyub isə qeyd edib ki, son vaxtlar böhrandan çıxmaq üçün hakimiyyətə çox sayda təkliflər verilsə də, heç birinə cavab gəlməyib:\n“Azərbaycan hakimiyyətinin heç bir proqramı yoxdur, xaotik addımlar atırlar”.\n“Ağ blok”un təsisçilərindən Tural Abbaslı isə bildirib ki, "cılız ambisiyalara görə bir araya gəlməyən müxalifyönlü insanlar da səhnədən getməlidir":\n“Bu tədbirlərin də davamlı olmasına çalışmaq lazımdır. Konkret tələblərdən biri parlamentlə bağlı idi, dəstəkləyirəm. Parlament təcili buraxılmalıdır. Dövlət başçısı nəhayət ki, müxalifətlə bir masa arxasında oturmalıdır”.


Masallı Rayon icra başçısına birinci müavin təyin olundu - DOSYE » Asiya.az\nAsiya.az xəbərMasallı rayon İcra hakimiyyətinin başçısı Şahin Məmmədovun 03 sentyabr 2020-ci il tarixli əmri ilə Məmmədhüseyn Rizvan oğlu Hüseynov Masallı rayon İcra hakimiyyəti başçısının I müavini vəzifəsinə təyin olunub.\nQeyd edək ki, M.Hüseynov 1981-ci ildə Masallı rayon Xırmandalı kəndində anadan olub.\n1998-ci ildə Masallı rayon Xırmandalı kənd tam orta məktəbini bitirib. 2003-cü ildə Odlar Yurdu Universitetinin Hüquqşünaslıq, 2011-ci ildə Azərbaycan Dövlət İqtisad Universitetinin Beynəlxalq İqtisadi münasibətlər və 2016-cı ildə Azərbaycan Respublikası Prezidenti yanında Dövlət İdarəçilik Akademiyasının Regional İdarəetmə fakultələrini bitirib.\n2004-2006-cı illərdə Masallı rayon Əhalinin Sosial Müdafiəsi Mərkəzində Məsləhətçi müfəttiş, 2006-2007-ci illərdə isə həmin Mərkəzin baş məsləhətçisi, 2007-2009-cu illərdə Masallı rayon İcra hakimiyyəti başçısının köməkçisi və 2009-cu ildən hal-hazıradək Masallı rayon İcra hakimiyyəti başçısı aparatının Hüquq şöbəsinin müdiri vəzifəsində çalışıb.


Şəkidə qatar vaqonunda dərs keçirlər - Məktəbdə 2 sinif, 4 şagird var (VİDEO - FOTO) - Qafqaz Xəbər Agentliyi - qafqaznews.az\nŞəkidə qatar vaqonunda dərs keçirlər – Məktəbdə 2 sinif, 4 şagird var (VİDEO – FOTO)\nMay 4, 2016 12:18 Admin\n“İstəyirik ki, sinifimiz isti olsun, bufetimiz olsun”\nBurada normal müəllimlər otağı da yoxdur.\nBir müddət əvvəl Şəkinin Baş Zəyzid kənd məktəblilərinin doğum evində dərs keçməsi haqda sujet təqdim etmişdik. İndi isə elə Şəkinin Muradbəyli kəndinin təhsil problemindən söhbət açacağıq. Hansı ki, burda şagirdlər vaqonlarda dərs keçirlər. Bəli, düz eşitdiz, 21 -ci əsrdə qatar vaqonlarında təhsil…\nƏslində bu şagirdlərin arzuları onların haqqıdır. Onlar da hər kəs kimi vaxtlı vaxtında dərsinə getməli, müasir təhsil innovasiyalarından istifadə etməli, dərslərini əyani vəsaitlərlə keçməlidirlər. Qatar vaqonunda yerləşən bu məktəbdə iki sinif mövcuddur. Bu müəssisə Xocalıdan olan məcburi köçkünlərin uşaqları üçün yaradılıb. Lakin təhsil üçün normal şərait olmadığından valideynlər digər kəndlərə üz tutublar. Bütün valideynlər bu yolu seçə bilmir. İmkanı olmayan ailələr övladlarının vaqonlarda dərs keçməsinə göz yummalı olurlar. Vaqon məktəbdə normal müəllimlər otağı belə yoxdur. Sakinlərin öz zəhməti hesabına yaratdıqları bu təhsil ocağında dərs demək də olduqca çətindir.\nQaçqınlarla iş üzrə Dövlət Komitəsinin Şəki şəhəri üzrə nümayəndəliyindən bildirilib ki, bu il dövlət proqramında Muradbulaq kəndində yaşayan sakinlər üçün yeni qəsəbə və məktəbin salınması nəzərdə tutulmayıb. Bu isə o deməkdir ki, bu uşaqlar hələ bir müddət də vaqonları qatarın hissəsi kimi yox, sinif otağı kimi təsəvvür edəcəklər. (Region TV)\nQafqaz Xəbər Agentliyi Qafqaznews.az Şəki


Sağlam qidalanma məsləhətləri - Bonduelle\nSağlam Qidalanma Məsləhətləri\nSağlam qidalanma - sağlamlıqla!\nBədəninizi daxildən və xaricdən mükəmməlləşdirməyin ən asan və ağıllı yolu sağlam qidalanmaqdır. Nail olmaq istədiyiniz hədəfdən asılı olmayaraq kiçik strategiyanız olmalıdır - amma narahatlığa əsas yoxdur. Əsasları bilərək sağlam ürək və incə belə malik olmaq üçün düzgün strategiya seçmək çox asan və təbiidir. Hər bir qidanın Sizin üçün özəlliyi var - bədəninizin ehtiyacı olduğu vitaminlər və daha yaxşı fəaliyyətə malik olmağınız üçün qidalandırıcılar. Bəzi qidalar çəki atmağınıza, digərləri isə enerjili olmağınıza gətirib çıxarır. Sağlam qidalanma dünyası həqiqətən maraqlıdır. Sağlam həyat tərzindən gələn faydaları anlayanda heç zaman geri dönmək istəmirsən.\nHər bir kəs fərqli olduğu üçün sağlam pəhriz də hər bir kəs üçün fərqli olur. Bəziləri qeyri-sağlam qidalanma vərdişlərini bir gündə tərk edib onları sağlam qidalanma ilə asanlıqla əvəz edə bilir. Bəziləri üçün də sağlam qidalanma rejiminə keçmək üçün gündəlik pəhrizlərinə tədricən meyvə-tərəvəz əlavə etmək lazım gəlir. Ən vacib olan sağlamlığı düşünməkdir və dərk etmək lazımdır ki, yediyiniz hər bir şey sizin özünüzü necə hiss etmənizə birbaşa təsir edir. Sağlam qidalanmanın təsiri özünü çox tez büruzə verir. Sağlam qidalanma ilə siz özünüzü daha az yorğun və daha gümrah hiss edəcəksiniz. Sadəcə olaraq sağlam qidalanma üçün bir cəhd edin!


BNA “Baku Bus”un avtobusunun iştirakı ilə baş verən qəzaya münasibət bildirib | Report.az\nBNA “Baku Bus”un avtobusunun iştirakı ilə baş verən qəzaya münasibət bildirib Bakı Nəqliyyat Agentliyi (BNA) bu gün paytaxtın Binəqədi rayonunun İbrahimpaşa Dadaşov küçəsində, Baku Bus MMC-nin 6 saylı avtobusunun iştirakı ilə baş verən qəzaya münasibət bildirib.\nBakı Nəqliyyat Agentliyi (BNA) bu gün paytaxtın Binəqədi rayonunun İbrahimpaşa Dadaşov küçəsində, "Baku Bus" MMC-nin 6 saylı avtobusunun iştirakı ilə baş verən qəzaya münasibət bildirib.\nBununla bağlı "Report"a qurumun mətbuat katibi Mais Ağayev açıqlama verib.\nOnun sözlərinə görə, avtobus hərəkətdə olarkən minik avtomobili arxadan ona sürtülüb. Hadisə nəticəsində nə avtobusda, nə də maşında olan şəxslərə ziyan dəyməyib. Avtobusa dəymiş ziyanın məbləği ilə bağlı isə araşdırma aparılır.


Azərbaycan Dünya Bankına müraciət edib\nSosial-iqtisadi 01/06/2016 16:36\nAzərbaycan “Cənub qaz dəhlizi” layihəsinin həyata keçrilməsi üçün Dünya Bankının (DB) kreditlərini cəlb etməyi planlaşdırır\nBu barədə İnterfaks-Azərbaycana Bankın Bakı filialında bildiriblər.\n“Azərbaycan tərəfi CQD layihəsində öz payını maliyyələşdirmək üçün 500 milyon dollar həcmində kredit üçün Dünya Bankına müraciət edib. Hazırda bu məsələ üzrə müzakirələr aparılır”,- bankın nümayəndəsi bildirib.\nOnun sözlərinə görə, layihənin benefisiarı (gəlir əldə edən tərəf) “Cənub qaz dəhlizi” QSC olacaq.\nBank nümayəndəsi əlavə edib ki, təsdiqləndiyi halda, kredit vəsaiti dövlət zəmanəti altında təqdim ediləcək.\n“Layihənin hazırlanması, danışıqların aparılması, kreditin ayrılmasının bankın idarə heyəti tərəfindən təsdiqlənməsi ilə əlaqədar bütün məsələlərin 2016-cı ilin sonuna qədər başa çatdırılması planlaşdırılır”, – o qeyd edib.\n“Cənub qaz dəhlizi” layihəsi “Şahdəniz” yatağının işlənməsinin ikinci mərhələsində hasil edilən Azərbaycan qazının Türkiyə vasitəsilə Avropaya nəql edilməsi üçün boru kəmər infrastrukturunun yaradılmasını nəzərdə tutur. Layihənin dəyəri 42-45 milyard dollar həcmində qiymətləndirilir.\nOxumağa dəyər: Qəbul imtahanlarına hazırlaşan abituriyentlərin nəzərinə!\nAçar sözlər:Azərbaycan, bankına, dünya


Dövlət Komitəsində ABŞ Konqresinin üzvlərinin köməkçilərindən ibarət nümayəndə heyəti ilə görüş keçirilib - XƏBƏRLƏR-www.idp.gov.az\nDövlət Komitəsinin sədri qonaqlara Ermənistan-Azərbaycan Dağlıq Qarabağ münaqişəsinin tarixi, səbəbləri və mövcud vəziyyəti, münaqişə nəticəsində ölkəmizin üzləşdiyi humanitar böhran və onun hələ də davam edən fəsadları barədə məlumat verib.\nQeyd edilib ki, Ermənistanın öz qoşunlarını Azərbaycanın işğal edilmiş ərazilərindən qeyd-şərtsiz çıxarması ilə bağlı BMT Təhlükəsizlik Şurasının dörd qətnaməsi icra olunmayıb. Münaqişənin həlli üzrə Minsk qrupunun həmsədri kimi ABŞ-ın mövqeyinin bu məsələdə mühüm əhəmiyyət daşıdığı, danışıqlar prosesində irəliləyişin əldə edilməsinə təsirinin vacibliyi diqqətə çatdırılıb. Vurğulanıb ki, münaqişənin siyasi yolla həllinin tapılmaması hər an hərbi vasitələrin tətbiqi təhlükəsi yaradır. Ermənistanın təxribatına cavab olaraq, 2016-cı ilin aprelində qoşunların təmas xəttində hərbi qarşıdurma yarandığı, Azərbaycan Ordusunun əks-həmlə əməliyyatı nəticəsində Cəbrayıl rayonunun Cocuq Mərcanlı kəndinin işğaldan azad edildiyi xatırladılıb.


AMEA-dan növbəti akademik fırıldaq: Akademikə “Şöhrət” ordeni verən “Sokrat Klubu” nədir?\n23:06 08-07-2021 423\nBizə müəmmalı görünən bu məlumatı araşdırmaq qərarına gəldik və ilk öncə Oksford Universitetində həqiqətən belə bir klubun olub-olmadığını müəyyənləşdirməyə çalışdıq. Oksford Universitetinin rəsmi saytında bütün axtarışlarımıza rəğmən Sokrat klubunun adına rast gəlmədik.\nAxtarışımız bütün internet boyu davam etdi. Sonunda “Sokrat klubu” barədə maraqlı məlumatlar tapdıq. Sən demə, bu klub 1942-ci ildə Oksford universitetinin Monica Shorten adlı bir tələbəsi tərəfindən qurulub və məqsədi “dinlə, xüsusilə də xristianlıqla əlaqədar intellektual çətinliklərin müzakirəsi üçün açıq bir forum təşkil etmək” olub. Başqa sözlə, klubun heç bir akademik özəlliyi olmayıb və o, universitetin nəzdində də yaradılmayıb. Sadəcə bizim Bakı Dövlət Universitetin bir qrup tələbəsinin ərsəyə gətirdiyi ədəbi yaradıcılıq klubuna bənzər dərnək kimi fəaliyyət göstərib.\nFikrimizcə, akademik Ramiz Mehdiyev belə bir qurumun mövcud olmadığını, olsa belə, təqdim edildiyi kimi, Avropanın mötəbər elmi qurumu olmadığını bilməyəcək qədər sadəlövh deyil. Onun sadəcə AMEA-nın Prezidenti təyin olunduğu 2 il ərzində elmi nailiyyətini göstərmək üçün belə saxta uğurlara ehtiyacı var.\nÇünki Ovqat.com saytı bir neçə gün əvvəl akademiyanın Ramiz Mehdiyev tərəfindən idarə olunduğu 2 il ərzində görülən xidmətlərdən bəhs edən araşdırma yazısı yayınlamış, Milli Məclisin vitse-spikeri Adil Əliyev isə bu faktları şərh edərək akademik fəaliyyətinə belə qiymət vermişdi:\n“Yusif Məmmədəliyev kimi işıqlı akademikin yerində hazırda akademiyanı ailə şirkətinin bazasına, qohum-əqrəba, dost-aşna klubuna çevirən Ramiz Mehdiyev əyləşib. Səhv etmirəmsə, sizin saytdan oxudum, adını akademik qoyan bu adam həmin vəzifəyə təyin olunandan bəri 1 il 7 ay ərzində bir dəfə də olsun akademik tədbir keçirməyib. Bu müddət ərzində gördüyü iş savadlı akademikləri vəzifələrindən uzaqlaşdırıb yerlərinə elmlə əlaqəsi olmayan insanları gətirmək olub. Onun irəli çəkdiyi kadrların, demək olar ki, hamısının keçmişi isə qaranlıqdır.\nBir çoxları məhz bu qara əməlləri nəticəsində işdən uzaqlaşdırılıblar. AMEA məhz bu adamın 1 il 7 aylıq xidməti sayəsində əsl akademiklərdən “təmizlənib”. Özü də tam qanunsuz şəkildə. Onlardan biri (Yəqin ki, Torpaqşünaslıq və Aqrokimya İnstitutunun direktoru Əlövsət Quliyevi nəzərdə tutur – Ovqat.com) bu yaxınlarda qanunsuz işdən çıxarılması ilə əlaqədar məhkəməyə müraciət etmiş və məhkəmə hökmü ilə işə bərpa olunmuşdu. Kim Ramiz Mehdiyevin yerinə olsa, məhkəmənin bu qərarından sonra bir gün də o postda oturmaz, dərhal istefa verib nəvələrini, nəticələri ilə vaxt keçirməyə gedərdi. Bu adam isə dəfələrlə ifşa olunmasına baxmayaraq, öz postundan dörd əlli yapışır və AMEA kimi elm mərkəzini şəxsi qara biznesinin ofisinə çevirir”.


Səməd Seyidovun rektorluq etdiyi universitetdə kobud səhvlər aşkarlanıb!\n11 İyul 2016 11:14\nTəhsil Nazirliyindən açıqlama tələb olunur\nAzərbaycan Dillər Universitetinin adının çəkilməsini istəməyən bir qrup müəllimi tərəfindən moderator.az-a ilginc məlumat daxil olub\nMəktubda qeyd edilənlərin həqiqəti əks etdiridi sübuta yetirilsə doğrudan da tufan qopacağını bəri başdan iddia etmək olar:\n"Bu ali məktəbdə "Neft və qaz yataqlarının geologiyası və axtarışı" ixtisası üzrə ali təhsili olan, "VVAQ" müdiri olan şəxslər kafedra müdiri təyin olunublar. Universitetin müəllimlərinin 70 faizi 0,5 şatat vahidində çalışırlar.\nAzərbaycan Dillər Universitetində dekan və kafedra müdiri vəzifələrinin tutulması zamanı Təhsil Nazirinin 09.03.2011-ci il tarixli 400 nömrəli əmri ilə təsdiq edilmiş "Ali təhsil müəssisələrində kafedra müdiri, dekan və dekan müavini vəzifələrinin tutulması" Qaydalarının 1.6-cı maddəsinin "Müsabiqədə kafedra müdiri vəzifəsinə müvafiq kafedranın, dekan vəzifəsinə isə fakültənin profilinə uyğun yüksək peşə-ixtisas hazırlığına, elmi ad və dərəcələrə, lazımi elmi-pedaqoji, idarəetmə təcrübəsinə, yüksək mənəvi keyfiyyətlərə malik Azərbaycan Respublikası vətəndaşları, həmçinin müvafiq qanunvericiliyin tələbləri gözlənilməklə xarici ölkə vətəndaşları iştirak edə bilərlər" müddəaları və "Təhsil sahəsi işçilərinin qulluqçu vəzifələrinin Vahid Tarif-İxtisas sorğu kitabçası"nın ödənişə ixtisas tələbləri bölməsində qeyd olunan vəzifələrin tutulması üçün "Elmi dərəcəsi və elmi adı" olan müddəaları kobud surətdə pozulmuşdur.\nFransız dili kafedrasında Əsgərov Vazeh Eldəniz oğlu 01.07.2014 tarixdən Rektor S.Seyidovun əmri əsasında Tədris İşləri üzrə Müvəqqəti Prorektor təyin edilib. Səməd Seyidov "Müasir tarix"dən dissertasiya müdafiə etmiş Vazeh Əsgərovu "Fransız dili" kafedrasında dosent seçdirib. Azərbaycan Dillər Universiteti rektorunun xarici səfərləri və məzuniyyət dövrü zamanı Əsgərov universitet daxili əmrlə Rektor vəzifəsini icra edib.\nTəhsil işçilərinin ştat-tarif cədvəlinə əsasən - müvafiq profil üzrə alimlik dərəcəsi, elmi adı, pedaqoji sahədə və ya rəhbər vəzifələrdə 5 ildən az olmayan əmək stajı olmaqla özünüidarəetmə prinsipi əsasında fəaliyyət göstərən ali məktəblərdə çalışdıqda tədris işləri üzrə Prorektor vəzifəsində işləyə bilər.\nRegionşünaslıq kafedrasında Norveç dili fənnini tədris edən Məmmədova Aytən Arif qızının Magistr diplomu Azərbaycan Respublikası Təhsil Nazirliyi tərəfindən tanınmyıb.\nXarici Ölkələr Ədəbiyyatı kafedrasına Azərbaycan Dillər Universiteti kafedra müdiri vəzifələrinə seçkilərlə əlaqədar komissiyanın qərarı əsasında Nəsimi rayon "VVAQ" şöbəsinin müdiri professor Aynur Sabitova rəhbərlik edir. Aynur Sabitovanın dövlət qulluqçusu olduğunu nəzərə alaraq söyləyə bilərik ki, Dövlət qulluğu haqqında Azərbaycan Respublikası Qanununun 20.1.1. maddəsinə görə dövlət orqanlarında əlavə ödənişli (əmək qanunvericiliyində nəzərdə tutulmuş qaydada müvəqqəti əvəz edilməsi halları istisna olmaqla), heç bir seçkili və ya təyinatlı vəzifə tutmağa icazəsi yoxdur. Həmçinin "Korrupsiyaya qarşı mübarizə haqqında" AR qanununun 2-ci maddəsinə əsasən inzibati vəzifə tutan dövlət qulluqçuları korrupsiya ilə əlaqədar hüquq pozmaların subyektləri arasında göstərilib. Həmin qanunun 9.3.1-ci maddəsində qeyd olunur ki, vəzifəli şəxsin xidməti vəzifəsini (səlahiyyətlərini) icra etdiyi dövrdə elmi, pedaqoji və yaradıcılıq fəaliyyəti istisna olmaqla, digər ödənişli vəzifə tutması və ya fəaliyyət növü ilə məşğul olması korrupsiyaya şərait yaradan hüquq pozmadır.\nNağıyev Anar Rüstəm oğlu Magistr Diplomu ilə Beynəlxalq münasibətlər və regionşünaslıq fakultəsində Dekan vəzifəsində işləyir. Nağıyev Anar Rüstəm oğlunun Doktorluq Diplomu əvəzinə İsveç dövlətinin Uppsal Universitetinin tərcüməsi və Tanınması olmayan Sənəd əsasında bu vəzifəni tutur. Nağıyev Anar Rüstəm oğlu Baş Müəllim və Elmi Dərəcəsi olmadan Dosent seçilib.\nAzərbaycan Dillər Universitetində Magistratura və doktorantura fakultəsində dekan müsabiqəsi keçirilib. Filologiya üzrə fəlsəfə doktoru Zərinə Aslanova universitet rektorunun dekan vəzifəsinə təyin etmə əmri olmasa da o, müvəqqəti dekan seçilib.\nPsixologiya kafedrasının müdiri Məmmədov Misgər Yolçu oğlu 1974-cü ildə Azərbaycan Pedaqoji Xarici Dillər İnstitutunu Fransız dili ixtisası üzrə bitirib. 1979-1982 illərdə Aspiranturada Psixologiya üzrə təhsil alsa da 01.10.1982-ci il tarixdə aspiranturadan xaric edilib. Hazırda Psixologiya kafedrasında Psixologiya fənnini tədris etməsi anlaşılmazdır. Məmmədov Misgər Yolçu oğlu Dosent Attestatı olmadığı halda Dosent vəzifəsini tutur və Universitetin bütün daxili və xarici sənədlərində Dosent kimi göstərilir.\nAzərbaycan Dillər Universiteti rektorunun 20.09.2013-cü il tarixli 1/227 nömrəli əmri ilə baza ixtisası "Neft və qaz yataqlarının geologiyası və axtarışı" olan, 11.04.2001-ci il tarixdən 29.01.2002-ci il tarixədək Azərbaycan Dövlət Pedaqoji Universitetində İbtidai təhsil pedaqogikası ixtisası üzrə yenidənhazırlanma kurslarının dinləyicisi olmuş Zeynalova Nigar Eldar qızı 3 aylıq sınaq müddətinə Pedaqogika kafedrasına 0,5 ştat müəllim vəzifəsinə qəbul edilib. Azərbaycan Dillər Universiteti rektorunun 10.07.2015-ci il tarixli 1/193 nömrəli əmrilə Zeynalova Nigar Eldar qızı Pedaqogika kafedrasının müdiri vəzifəsinə seçilmiş hesab edilərək kafedra müdiri təyin edilib. Zeynalova Nigar Eldar qızı Pedaqogika üzrə fəlsəfə doktoru Diplomu əvəzinə Azərbaycan Dövlət Pedaqoji Universiteti dissertasiya Şurasının sədr müavini professor F.A.Rüstəmovun Azərbaycan Dillər Universitetinin rektor vəzifəsini icra edən professor D.N.Yunusova ünvanladığı (Sənəddə 2 müxtəlif təşkilatın adı qeyd olunub) arayış hesabına bu vəzifəni tutur.\nXarici Dillər kafedrasında Hind dili fənnini tədris edən Mirzəyeva Səidə Hüseyn qızının Hindistanda 1 illik KURS haqqında "sənədi" Azərbaycan Respublikası Təhsil Nazirliyi tərəfindən tanınmayıb.\nXarici Dillər kafedrasında Yapon dili fənnin tədris edən İbrahimov Yaşar Aydın oğlunun Yaponiyada 1 illik KURS haqqında "sənədi" Azərbaycan Respublikası Təhsil Nazirliyi tərəfindən tanınmayıb.\nBeynəlxalq Münasibətlər kafedrasında müəllim kimi fəaliyyət göstərən Ukrayna Respublikasının vətəndaşı Dursunov Ramil Malik oğlunun Azərbaycan Respublikası Dövlət Miqrasiya Xidmətindən İş icazəsi, Bakalavr və Magistr diplomları Azərbaycan Respublikası Təhsil Nazirliyi tərəfindən tanınmyıb.\nMülki Müdafiə kafedrasında Şahhüseyni Şahin Xaliq oğlunun baza diplomu Azərbaycan İnşaat Mühəndisləri İnstitundandır. İxtisası - nəqliyyat tunelləridir. Tədris etdiyi fənnlər barədə magistr sənədi əvəzi UEFA B Diplomu Azərbaycan Respublikası Təhsil Nazirliyi tərəfindən tanınmayıb.\nƏliyeva Gülsüm Rəşid qızının İspan dilini tədris etmək üçün İspaniyadan gətirdiyi sertifikat Azərbaycan Respublikası Təhsil Nazirliyi tərəfindən tanınmamışdır.\nXarici Ölkələr Ədəbiyyatı kafedrasında Hüseynli Gilə Mehdi qızının və İsimzadə Səbriyyə Yusif qızının Magistr diplomları yoxdur.\nRegionşunasliq kafedrasında Şahmuradov Aqil Sayad oğlu 1993-cü ildə Şevçenko adına Kiyev Milli Universitetini bitirib. Baza Diplomu Azərbaycan Respublikası Təhsil Nazirliyi tərəfindən tanınmayıb.\nAzərbaycan Dillər Universitetində Fransız – İtalyan dilinin tərcüməsi fakultəsinin baş müəllimi Mahmudova Səbinə Azin qızının Doktorluq diplomu əvəzinə əcnəbi dildə sənədi var. Sənəd adlandırılan kağız parçasının tərcüməsi və Azərbaycan Respublikası Təhsil Nazirliyi tərəfindən tanınmyıb. Mahmudova Səbinə Azin qızının Kafedra Müdiri seçkilərində hansı əsaslarla iştirak etməsi və kafedra müdiri təyin edilməsi biabırçılıqdır.\nAzərbaycan Dillər Universiteti Kurrikulim və keyfiyyətə nəzarət departamentində Pedaqoji təcrübə rəhbəri İsmayılov Məmməd Allahverdi oğlunun Fransa Respublikasında almış olduğu Doktor diplomu Azərbaycan Respublikası Prezidenti yanında Ali Attestasiya Komissiyası tərəfindən tanınmayıb.\nAzərbaycan Dillər Universitetində Hind dili fənnini tədris edən Muradova Səidə Hüseyn qızı Bakı Sosial İdarəetmə və Politologiya İnstitutunu politoloq ixtisası üzrə bitirib. Hind dili fənnini tədris etməsi əsası kimi Muradova Səidə Hüseyn qızının Hindistan Respublikasında 1 illik kurs keçməsi barədə sənədinin Azərbaycan dilinə tərcüməsi Azərbaycan Respublikası Təhsil Nazirliyi tərəfindən tanınmayıb.\nAzərbaycan Dillər Universiteti rektorunun 01.05.2015-ci il sərəncamı ilə Quliyeva Vəfa Fikrət qızı İctimai əsaslarla Fransiz dili kafedrasında kafedra müdirinin müavini vəzifəsinə təyin edilib. 29.09.1997-ci il tarixli Təhsil işçilərinin qulluqçu vəzifələrinin vahid tarif-ixtisas sorğu kitabçasında belə bir vəzifənin olması, Azərbaycan Respublikası Əmək Məcəlləsində isə İctimai əsaslarla vəzifənin mövcudluğu barədə məlumat göstərilməyib. Universitet sənədlərində Doktor kimi göstərilən Quliyeva Vəfa Fikrət qızının Fransa Respublikasından gətirdiyi Doktorluq diplomu Azərbaycan Respublikası Təhsil Nazirliyi tərəfindən tanınmayıb. 26.11.2015-ci il tarixdə Quliyeva Vəfa Fikrət qızı Mövcud qanunvericilik tələblərinə zidd olaraq Baş müəllim vəzifəsinə seçilmişdir (Baş müəllim seçilməsi üçün minimum 3 il pedaqoji staj tələb olunur).\nAzərbaycan Dillər Universiteti regionşünaslıq kafedrasının baş müəllimi Şahmuradov Aqil Şövkət oğlunun 1993-cü ildə Taras Şevçenko adına Kiyev Milli Universitetini tarix ixtisası üzrə bitirməsi barədə diplom Azərbaycan Respublikası Təhsil Nazirliyi tərəfindən tanınmayıb.\nFransiz və İtalyan dilinin tərcüməsi kafedrasının baş müəllimi Bayramova Laçın Kainat qızının Fransa Respublikasından aldığı Magistr diplomu Azərbaycan Respublikası Təhsil Nazirliyi tərəfindən tanınmayıb.\nAzərbaycan Dillər Universiteti Regionşünaslıq kafedrasının baş müəllimi Məmmədova Aytən Arif qızının 2013-cü ildə Oslo Universitetindən alınmış Magistr diplomunu Azərbaycan Respublikası Təhsil Nazirliyi tərəfindən tanınmayıb.\nAzərbaycan Dillər Universiteti Təlimdə innovasiyalar kafedrasının Yapon dili müəllimi İbrahimov Yaşar Aydın oğlu 1992-ci ildə Azərbaycan İnşaat mühəndisləri institunu "Tikinti və yol maşınları avadanlıqları" ixtisası üzrə bitirib. 2010-cu ildə Yaponiyada Yapon dili üzrə kurs keçməsi barədə sertifikatı Azərbaycan Respublikası Təhsil Nazirliyi tərəfindən tanınmayıb.\nAzərbaycan Dillər Universiteti Beynəlxalq şöbəsinin mütəxəssisi Əliyeva Gülay Aqşin qızının baza diplomu əvəzinə tərcüməsi və təsdiqi olmayan xarici dildə bir vərəq təqdim edildi.\nİspan dili kafedrasının müəllimi Qaybalıyeva Səadət Əjdər qızı magistr diplomu olmadan bu vəzifəni tutur.\nXarici dillər kafedrasının müəllimi Əsgərov Hüseyn Həsən oğlunuin Erməni dili fənnini tədris etmək üçün ixtisas sənədi yoxdur. Əsgərov Hüseyn Həsən oğlunuin əmək kitabçasında orta məktəb müəllimi vəzifəsindən xaric edilməsi barədə əmrindəki möhür şübhəlidir.\nSosial elmlər kafedrasının tam ştat müəllimi Abdullayeva Şəfəq Hüseyn qızı magist diplomu olmadan bu vəzifəni tutur..\nADU TV studiyanın rejissoru Səfərəliyev Ayşad Elşən oğlunun Gerasimov adına Ümum Rusiya Dövlət kinematoqrafiya institunun Kino rejissoru fakultəsini 2014-cü ildə tam kursu bitirməsi barədə diplomu Təhsil Nazirliyi tərəfindən tanınmayıb.\nAzərbaycan Dillər Universiteti İctimaiyyətlə əlaqələr departamentinin müdiri Kazımova Şəfaqət Fərhad qızı 1998-ci ildə Bakı Dövlət Universitetinin Fizika fakultəsini bitirib.\nBeynəlxalq şöbənin mütəxəssisi Quluzadə Qaratel Fəzayıl qızının Baza Diplomu təqdim edilmədi. İnsan resursları şöbəsinin məlumatına görə Quluzadə Qaratel Fəzayıl qızının Ali və ya orta ixtisas təhsili yoxdur, mütəxəssis orta təhsillidir.\nRegionşünaslıq kafedrasının müəllimi Hüseynova Nigar Əkrəm qızının baza ixtisası Avropaşünaslıq olduğu halda Hindistan tarixi və mədəniyyəti fənnindən dərs deyir.\nAzərbaycan Dillər Universitetində işləyən elmi-pedaqoji, inzibati və tədris-köməkçi heyət üzvlərinin Azərbaycan Respublikasının özəl alı təhsil müəssisələrindən ali təhsil almaları barədə sənədlərinin Azərbaycan Respublikası Nazirlər Kabinetinin 29.04.2010-cu iltarixli 82 nömrəli əmri ilə təsdiq edilmiş "Ali təhsil pilləsinin bakalavr və magistr səviyyələrində təhsil haqqında dövlət sənədlərinin nümunələri və onların verilməsi" uyğunluğu barədə Azərbaycan Respublikası Təhsil Nazirliyinin məktubu yoxdur.\nAzərbaycan Dillər Universiteti Azərbaycan dili və ədəbiyyatı kafedrasının müəllimi Babayeva Ofeliya Eldar qızının Təfəkkür Universitetini bitirməsi barədə Bakalavr diplomunun Dövlət standartlarına uyğunluğu barədə sənədi yoxdur.\nMülki müdafiə, tibbi biliklərin əasasları və bədən tərbiyəsi kafedrasının müəllimi Zeynalova Aytən Surxay qızı Azərbaycan Beynəlxalq Universiteti Diplomunun Dövlət Standartlarına Uyğunluğunu təsdiq edən sənəd yoxdur.\nXarici dillər kafedrasının müəllimi Mirzəyeva İntizar Qəhrəman qızı Magistr Diplomunun Dövlət Standartlarına Uyğunluğu haqqında sənəd yoxdur.\nTələbə şöbəsinin inspektoru vəzifəsində işləyən Musayeva Günel Ərəstun qızının Azərbaycan Beynəlxalq Universitetindən aldığı Diplomun Dövlət Standartlarına uyğunluğu sənədi yoxdur.\nAzərbaycan dili və Ədəbiyyatı kafedrasında Teymurova Şəbnəm Əlibaba qızı Rus dili və ədəbiyyatı ixtisası ilə Azərbaycan ədəbiyyatı fənnini tədris edir.\nİngilis dilinin Üslubiyyatı kafedrasında Yunusova Günel Xanlar qızının, Əbdulrəhimova Nüşabə Mirzə qızının, Hətəmzadə Günel Azər qızının, Cəfərova Ülkər Arif qızının, və Allahverdiyeva Aytən Musa qızı magist diplomları olmadan işə qəbul olunublar.\nİngilis dilinin Leksikalogiyası kafedrasında Quliyeva Aynur Əfsər qızının, Mikayılova Azadə Ramazan qızının və Həşimova Dürrə Ərəstun qızının Magistr diplomları təqdim edilmədi. Məmmədova Elnarə Telman qızının Magistr diplomu əvəzinə Arayış təqdim edildi. Vəliyeva Məlahət Əkbər qızının Bakalavr və Magistr Diplomları olmadan işə qəbul olunublar.\nLinqvokulturologiya kafedrasında Ağayeva Rəşidə Rəşid qızının, Cahangirova Gülbəniz Razi qızının, Əsədova Ülkər Nizaməddin qızının və Mahmudova Firəngiz Şirin qızı Magistr diplomu əvəzinə arayışla işə qəbul olunublar. Quliyeva Nərmin Həsən qızının, Budaqova Aynur Muxtar qızının, Həsənquliyeva Elnarə Akif qızının, Abdullayeva Nilufər Mahir qızının və Məmmədova İlahə Rauf qızının Magistr diplomları olmadan işləyirlər. Məmmədzadə Aynur Fazil qızının Magistr diplomu əvəzinə Arayışla işləyir.\n30.12.2014-cü il 1/330 nömrəli əmrlə Bağırzadə Aytəkin Allahşükür qızı İngilis dilinin qrammatikası kafedrasına "Müvəqqəti 0,5 ştat müəllim vəzifəsinə" qəbul edilib. Azərbaycan Respublikası Əmək qanunvericiliyində Müvəqqəti ştat vəzifəsi mövcud deyildir.\nRegionşünaslıq kafedrasında Əliyev Bəhmən Fazil oğlu (ixtisası Politoloq-Hindistan mədəniyyəti fənnini tədris edir) ixtisasına uyğun olmayan fənnlər tədris edir.\nAzərbaycan Dillər Universiteti "Poliqlot" qəzetinin redaktoru Qasımova Günay Hüseynağa qızı Azərbaycan Dillər Universitetinin Regionşünaslıq ixtisasını bitirib.\nAzərbaycan Dillər Universiteti İctimaiyyətlə əlaqələr şöbəsinin mütəxəssisi Azərbaycan Dövlət Bədən tərbiyəsi və İdman Akademiyasını bitirib.\nSosial elmlər kafedrasının dosenti Quliyev Nadir Novruz oğlunun, regionşünaslıq kafedrasının baş müəllimi Abbasova Hökümə Fərrux qızı, Regionşünaslıq kafedrasında Abdulla Bəyim Nadir qızı, Regionşünaslıq kafedrasında Quliyeva Təranə Nəsimi qızı, Regionşünaslıq kafedrasında Kərimova Bədirə Telman qızı və Sosial elmlər kafedrasının dosenti Rəcəbova Aida Əkbər qızının baza ixtisasları tədris etdiyi fənnlərə uyğun deyil.\nLinqvodidaktika kafedrasında Rzayeva Firuzə Ədalət qızının Azərbaycan Beynəlxalq Universitetini bitirməsi barədə diplomun Dövlət standartlarına uyğunluğu barədə sənədi yoxdur.\nPsixologiya kafedrasının müəllimləri Babayeva Könül Əziz qızı, Rzayeva Gülnarə Sadıx qızının və Məmmədova İlhamə Şərafəddin qızının baza diplomlarındakı ixtisasları ilə tədris etdikləri fənnlər uyğunluq təşkil etmir.\nBeynəlxalq münasibətlər kafedrasının müəllimi Bağırzadə Aytəkin Allahşükür qızı Bakı Qızlar Universitetini bitirməsi barədə Bakalavr Diplomunun Dövlət Standartlarına uyğunluğu barədə sənədi yoxdur və magistr diplomu əvəzinə Arayışla işə götürülüb.\nRedaksiyadan: Dəyərli oxucu və Təhsil Nazirliyinin rəhbərliyi bu yazını oxuyarkən Dillər Universitetində baş verənlərdən müfəssəl məlumat əldə etmiş olacaqlar. Ümid edirik ki, hörmətli nazir Mikayıl Cabbarov sözün həqiqi mənasında biabırçılıq olan bu faktların bir daha yoxlanılması və adekvat tədbirlər görülməsi üçün elə günü bu gündən müvafiq komissiyanın yaradılmasına göstəriş verəcək. Yazıda qeyd olunan faktlar təbii ki, bizim iddialarımız deyil, appaçıq görsənir ki, universiteti beş barmağı kimi bilən müəllimlərin komplektləşdirdikləri faktlardır. Çünki orada qeyd olunan onlarla faktın tək bircəsi günün baş xəbəri olmaq üçün yetərlidir. Ancaq bütün bunlara baxmayaraq bəri başdan həmin yazıda adı keçən hər kəsin mövqeyini də işıqlandırmağa hazır olduğumuzu bildiririk.


23 Avqust 2013 10:09\n"Qarabağ" uduzdu. Çox yox, beş-on gün qabaq qalib gəlmişdi. O gün qələbəyə şərik çıxan azarkeşlərin çoxu indi bu məğlubiyyəti birbaşa komandanın, onun baş məşqçisi Qurban Qurbanovun ayağına yazmağa çalışdı – "Biz qalib gəldik" nidasını "Komanda uduzdu" anti-nidası əvəz elədi. Mən "Media sektoru" deyilən yerdən izləyirdim oyunu – əksəriyyəti idman jurnalisti idi. "0:1"dən sonra komandanı təftiş eləyənlər "0:2"dən sonra beş-on gün əvvəl qəhrəman gözündə gördükləri Qurban Qurbanovu "daşlamağa" başladılar: "Filankəsi niyə çıxarmır oyundan axı?"\nOyun bitdi. Uduzduq – alman komandasına, bundesliqa komandasına, uzun illərdən bəri ənənəsi olan bir komandaya – "Ayntraxt"a uduzduq. Hamımız məyus olduq. Qurban Qurbanov yenə təmkinini pozmadı və jurnalistlər qarşısında real mənzərəni anlatdı öz düşündüyü kimi. Və bugünkü Qurban Qurbanovla beş-on gün əvvəlki Qurban Qurbanovu müqayisə eləsək, mən bugünkü Qurban Qurbanovu daha çox bəyəndim – ona görə ki, onun təsadüfi adam olmadığını gördüm, onun hardan hara getdiyini çox yaxşı bildiyini, bu yola "uzun, incə bir yol" kimi baxdığını gördüm. Qurban Qurbanov dedi ki, azarkeşləri sevindirmək üçün var gücümüzü sərf elədik, ancaq təəssüf ki, uduzduq. Qurban Qurbanov dedi ki, heç vaxt indiki kimi məyus olmayıb...\nÖnəmlisi budu. Bu adam neçə illərdi öz yoluyla gedir – doğru bildiyi yolla gedir, ən yaxşı bildiyi işi görə-görə gedir və bu işi hamıdan yaxşı, can-dildən, vicdanla görür. Ruhdan düşmür, təmkinini itirmir. Elə buna görədi ki, bu adam neçə illərdi hamını "Qarabağ" təəssübkeşi eləyib. Elə buna görədi ki, bu adam neçə illərdi yaratdığı komandayla Avropanı "Qarabağ", "Azərbaycan" sözlərini yanaşı çəkməyə məcbur eləyə bilib. Elə buna görədi ki, bu adam neçə illərdi minlərlə yeniyetməni, minlərlə gənci "Qarabağ"ın fanatına çevirib. Ona görə ki, o öz işini sevir. Ona görə ki, o öz işini vicdanla görür. Ona görə ki, o, gördüyü işin gec-tez uğur qazanacağına inanır. Və "Heç vaxt indiki kimi məyus olmamışdım" sözlərini də elə-belə, gəlişinə söz kimi demirdi bu adam. Bu sözləri neçə illərdən bəri çəkilən zəhmət, əzm dedizdirirdi ona. Bu oyunda da qələbəni hamıdan, hamımızdan çox istəyən elə onun özüydü...\nBu oyuna görə Qurban Qurbanovu qınayan bir xeyli adam tapıldı. Bəzən bu qınaq dərs keçmək iddiasınacan dartındı – həddini aşanlar onu düzgün taktika qurmamaqda, nə bilim, filan oyunçunu dəyişdirməməkdə suçladılar. Neçə illərdən bəri bizi qələbələrə alışdıran, bizdə qələbə vərdişi yaradan, dünyanın adlı-sanlı komandalarını Azərbaycana gətirən, ən əsası da öz işinin peşəkarı olan adama o işdən dərs keçmək şakəri – "necəsən, deyim qanmadım, atan yansın?"\nÖz bildiyi və sevdiyi işi görmək istəyən, başqa heç bir iddiası olmayan bir adamı hədəf seçib bütün məsuliyyəti onun üzərinə yükləmək, hər şeyi ondan tələb eləmək azarı son on illərin tanış psixologiyasıdı. Ellikcə o adamı təftiş eləmək, onu "Sən niyə qəhrəman olmursan?" ədasıyla günahlandırmaq bizə keçid dövründən miras qalmış xasiyyətdi. Amma bir az özümüzlə səmimi davranıb düşünsək, görərik ki, hər birimiz bildiyimiz işin qulpundan yapışsaq və işimizə vicdanla yanaşsaq, kimdənsə qəhrəman düzəltməyə ehtiyac qalmaz, ümumiyyətlə, cəmiyyətin qəhrəmana ehtiyacı olmaz.\nBir məqam məni daha çox təsirləndirdi. Dostum deyirdi ki, dövlət qurumlarından birində keçirilən görüşdə Cənubi Koreyanın bu inkişafa necə nail olduğu haqda suala qəribə bir cavab alıblar. Deməli, müharibədən sonra ölkə iki yerə bölünüb – Şimali Koreya və Cənubi Koreyaya. Koreya torpağının təxminən üçdə biri Cənubi Koreyada qalıb. Cənubi Koreyanın da üçdə ikisi dağlıqdı. Ölkənin heç bir təbii sərvəti yoxdu – neft yox, qaz yox, iqtisadiyyat da bərbad. Ölkə səfalət içindədi. Bəs bu müşküldən necə çıxmalı? Ölkənin başbilənləri çox düşünüb-daşınandan sonra dövlət proqramı səviyyəsində bir sənəd qəbul olunub. Sənəddə göstərilib ki, ölkədə birinci təhsilin səviyyəsini qaldırmaq lazımdı, hər bir koreyalı öz övladına yaxşı təhsil verməyə borcludu. Nəticə göz önündədi – ağlın, zəkanın qurub yaratdığı ölkə. Bu gün Koreya öz iqtisadiyyatı, sənayesiylə dünyaya meydan oxuyur.\nƏn böyük səmimiyyət insanın özünə qarşı səmimiyyətidi. Həm də ən çətini budu. Mən nədə səhv eləyirəm, nəyi bacarıram, mən bu mərtəbəyə doğrudanmı layiqəm? Hər birimiz bunları düşünüb doğru cavabı tapsaq və özümüzlə dürüst davransaq, yəqin ki, heç vaxt qarşımızdakı adamla prokuror kimi danışmarıq, heç kimi ittiham eləmərik, kənarda qəhrəman axtarmarıq, kiməsə "Sən qəhrəman olmalısan" deyib onun da həyatını cəhənnəmə döndərmərik, üzləşdiyimiz bəlaları başqasının üstünə yıxıb ondan qurban düzəltməyə çalışmarıq. Və nəhayət, öz bildiyi yolla səbirlə, təmkinlə, addım-addım gedən insanın zəhmətini bir günün, bir anın içində heç eləmərik. Necə ki, dünən Qurban Qurbanovun timsalında bunu eləmək istədik. Amma belə adamlar özlərinə güvənirlər, gördükləri işə inanırlar və öz inandıqları yoldan dönmürlər. Əslində heç elə adamların kənardan deyilən bu saçmalara qulaq verməyə vaxtları da olmur; onlar yol adamlarıdı, öz yolunun yolçularıdı və onlar üçün harda olmaq önəmli deyil – ya tribuna olsun, ya dar ağacı, fərq eləməz...


Xarabaya dönən “Əhmədli parkı”... - FOTOREPORTAJ\n21 Mart 2015 20:14\nXətai rayonu, Əhmədli qəsəbəsində yerləşən dağüstü park baxımsızlıqdan xarabalığa çevrilib.\nDəniz səviyyəsindən yüzlərlə metr yüksəklikdə yerləşən 5 hektardan çox yaşıllıq ərazi getdikcə tikililərin qurbanı olur. Qeyd edək ki, bu park 90-cı illərdə Bakının ən məşhur istirahət güşələrindən, əhalinin ən çox axın etdiyi yerlərdən biri olub.\n"Əhmədli parkı" adı ilə tanınan yaşıllıq zonası indi zibillik içərisində itib-batir, parkın baxımsız olması insanların ayağını buradan kəsib.\n25 ilə yaxındır ki, parkın atraksionlarına nəzarət edən Kamil adlı şəxs deyir ki, artıq heç nə əvvəlki kimi deyil, son 10 ildə mənfiyə doğru çox şey dəyişib: "Burada süni göl var idi. Göldə ayaqla idarə olunan katerlər var idi. Bakıda yeganə istirahət mərkəzlərindən biri idi, bura... İndi o gölü qurudub, yerində bina tikiblər. Burada gördüyünüz boş ərazi də əvvəllər yaşıllıq idi, indi ağacları müxtəlif yollarla məhv edirlər ki, buranı tikinti üçün sata bilsinlər. Son 10 ildə parkı pis vəziyyətə salıblar. Baxımsızlıqdan atraksionlar yararsız hala düşdü. Bəzilərini qoruyub saxladım, lakin təmirə ehtiyac var".\nBir zamanlar insanların axın-axın gəldiyi parkda indi yalnız qarğalar göz dəyir. Ağacların altında tikinti tullantıları qalaqlanıb. Park uzun illər öncə tərk edilmiş xarabalığı xatırladır. Ərazidə yaşayan sakinlər deyir ki, yaxınlıqda istirahət üçün bundan gözəl yer yoxdur. Dağın üstündə yerləşən parkda bütün şəhər ayağının altındadır.\nƏhmədli qəsəbəsinin sakinləri parkın təmir edilərək, əvvəlki vəziyyətinə qayıtmasını istədiklərini deyirlər.


Satış / Kredit evlər, Xırdalan, 83 000\nXırdalan şəhəri köhnə bazarla üzbəüz olan KRİSTAL ABŞERON yaşayış kompleksində yerləşən ümumi sahəsi 73 kvm olan 3 otaqlı tam təmirli mənzil satılır. Bina 12 mərtəbəlidir mənzil binanın 8 ci mərtəbəsində yerləşir. Binanın təmirində yüksək kefiyyətli inşaat materiallarından istifadə olunub. Bahalı qapı-pəncərələr qoyulur, polu nəmə, suya davamlı parketdir. Hamam aksessuarlarından duş kobinəsinə kimi quraşdırılıb. Binada qaz, su,ışıq, mərkəzi istrilik sistemi, internet kabel TV, fasiləsiz verilir. Binanın geniş həyəti və yeraltı avto-dayanacağı vardır. Kompleks yola yaxın yerdə yerləşir. Binanın yaxınlığında orta məktəb, uşaq bağçası market-mağaza, aptek, və digər təhsil müəssisələri, əlamətdar günlərdə ailəniz ilə istirahət edəcəyiniz ailəvi istirahət məkanları və s.binanın yerləşdiyi əraziyə yaxındır ki, buda rahat yaşayışınız üçün dahada imkan yaradır. Binada 2 sürətli lift sakinlərin istismarına verilib. (yük- sərnişin) Binada 24 saat kamera və mühafizə nəzarəti vardır. Mənzilə tək şəxsiyyət vəsiqəsilə KREDİT-lə sahib ola bilərsiz. İlkin ödəniş 20000 AZN 230 ay aya 8000 manatla. Mənzilin sənədi KUPÇADIR. Alqı satqı zamanı mənzili bir-başa öz adınıza keçirə bilərsiz.


BEYNƏLXALQ BANK-dan ŞOK qanunsuzluq (FOTOFAKT)\nwww.XALQXEBER.az » Aktual » BEYNƏLXALQ BANK-dan ŞOK qanunsuzluq (FOTOFAKT)\nƏmanətçilərə bəd, dollarda borcu olanlara isə şad xəbər! bank sistemini silkələyəcək avantüra!\nBeynəlxalq Bank dollarda müddətli əmanəti olanlara müraciət edib (http://www.disput.az/index.php… istinadən dərc edirəm). Müraciətdə əmanət üzrə faiz dərəcələrinin birtərəfli olaraq 2%-ə endirilməsi bildirilir (hazırda 5% və daha yuxarıdır). Bank bunu onunla əsaslandırır ki, onun vəziyyəti ciddi şəkildə pisləşib, sabiq rəhbəri Cahangir Hacıyevin dövründə müəyyən olunmuş faiz dərəcələri isə yüksəkdir. Buna görə də Mülki Məcəllənin 422-ci maddəsinə istinad edərək deyir ki, şərait əhəmiyyətli dərəcədə dəyişib. Xatırladıram ki, həmin maddənin 422.1-ci maddəsinə əsasən tərəflərin müqavilə bağlayarkən əsas götürdükləri şəraitin əhəmiyyətli dərəcədə dəyişməsi onun dəyişdirilməsinə və ya ləğv edilməsinə əsas verir. Şəraitin dəyişməsi o halda əhəmiyyətli sayılır ki, əgər tərəflər bu dəyişməni ağlabatan şəkildə əvvəlcədən görə bilsəydilər, müqaviləni əhəmiyyətli dərəcədə fərqlənən şərtlərlə bağlayar və ya ümumiyyətlə, bağlamazdılar.\nBu yanaşma qanunsuzdur! Belə ki, həmin Mülki Məcəllənin 948.3-cü maddəsində deyilir: “Fiziki şəxs əmanəti müəyyən müddət qurtardıqdan sonra və ya müqavilədə nəzərdə tutulan hallar baş verdikdə qaytarılmaq şərtləri ilə qoyduqda əmanət üçün faizlərin bank əmanəti müqaviləsində müəyyənləşdirilmiş miqdarı bank tərəfindən birtərəfli qaydada azaldıla bilməz. Əgər müqavilədə ayrı qayda nəzərdə tutulmayıbsa, bankın hüquqi şəxslə bağladığı bu cür bank əmanəti müqaviləsi üzrə faizlərin miqdarı birtərəfli qaydada dəyişdirilə bilməz”. Yəni bankın birtərəfli qaydada əmanət üzrə faiz dərəcəsini dəyişməyə ixtiyarı yoxdur.\nUzaq başı öhdəliklərini könüllü restrukturizasiya edə bilər! Necə ki, Beynəlxalq Bank cari ildə bunu xarici kreditorlarına münasibətdə etdi. Amma buna kreditorların 2/3 hissəsinin razılığı tələb olunur. Axı niyə xarici kreditorlara gəldikdə onlarla danışıqlar aparılır, razılıqları istənilir, yerli əhaliyə gəldikdə isə saymamazlıq nümayiş etdirilir?\nO ki qaldı bankın vəziyyətinin pisləşməsinə və s., əvvəla, dövlətimiz təkcə bu il 1 mlrd. manat zərəri olan Beynəlxalq Banka 3 mlrd. manat hədiyyə edib. Yəni 2 mlrd. manat qabaq düşən bankda vəziyyət yenə pisləşib? Nə tez daş saldılar bu vəsaitin də başına?\nDigər tərəfdən, eyni məntiqlə onda banklara dollarda borcu olanlar da faiz dərəcəsini birtərəfli qaydada aşağı sala bilər. Onların da vəziyyəti çox pisləşib, amma onlara 3 mlrd. manat peşkəş verən də yoxdur. Odur ki, borclular Beynəlxalq Bankın bu məktubundan faydalana bilər, o cümlədən məhkəmə proseslərində (və nəinki faiz dərəcəsi məsələsində!). Axı niyə banka müştərisinə münasibətdə bunu etmək olar, müştəriyə isə banka münasibətdə olmaz? Olar! Odur ki, əslində Beynəlxalq Bank bu hərəkəti ilə bütün bank sistemini ciddi silkələyəcək! İndi borclular da faiz dərəcələrinin kəskin azaldılmasını (və digər şərtlərin də dəyişdirilməsini) tələb edəcəklər, xüsusilə dollar kreditlər üzrə!\nO ki qaldı əmanətçilərə, onlara Beynəlxalq Bankı məhkəməyə verməyi tövsiyə edirəm. Bankın bu hərəkəti qanunsuzdur. Haqqınızı tələb edin!\nBütövlükdə əmanətlərə gəldikdə isə elə dünən Maliyyə Bazarlarına Nəzarət Palatasının faktiki rəhbəri İbrahim Alışov əmanətlərin artması haqda muştuluq vermişdi. Beynəlxalq Bankın bu hərəkətindən sonra yaxında qara xəbər versə, təəccüblənmərəm. Yeri gəlmişkən, bu hərəkət o cümlədən bir daha bank sistemində özbaşınalığın, idarəçiliyin və nəzarətin səmərəsiz olmasından xəbər verir…\nƏkrəm Həsənov (hüquqşunas)


Ramil Quliyev: "Hədəfim Avropa çempionatının qızıl medalıdır"\nİdman 13/06/2018 17:54\n“İştirak edəcəyim bir neçə yarış var. Ardınca Akdəniz Oyunlarına qatılacam. Əsas hədəf Berlində keçiriləcək Avropa çempionatıdır”\nBunu Türkiyə millisinin şərəfini qoruyan azərbaycanlı atlet Ramil Quliyev deyib.\nÖtən il 200 m məsafəyə qaçışda dünya çempionu olan idmançı gələcək planlarını açıqlayıb. Brilyant Liqanın son mərhələlərində birinci yeri tutan həmyerlimiz bildirib ki, ən pik formasını Avropa çempionatı ərəfəsində yığacaq: “Çempionluq insanın özünə inamını artırır, özünü yaxşı hiss edirsən. Çox güclü atletlərlə yarışıram. Onları arxada qoyduğun zaman digər rəqiblərinə də mesaj verirsən. Mövsümə yaxşı başlamışam. Avropa çempionatı öncəsi ən yaxşı formamı yığmalıyam”.\nQuliyev üzərində ciddi təzyiqin olmamasını da qeyd edib. Mundialda Azərbaycan və Türkiyə bayraqlarını dalğalandıran atletin sözlərinə görə, bu il əsas istəyi Avropa çempionatında sözünü deməkdi: “Useyn Bolt kimi favorit deyiləm. Avropa çempionatında hər kəs uğur qazanmaq istəyəcək. Hər il yeni idmançılar gəlir. Dünən gənc olan bu gün çox yaxşı qaçır. Buna baxmayaraq, hədəfim Avropa çempionatının qızıl medalıdır”.\nAçar sözlər:Azərbaycan, Berlin, Türkiyə


Zəngilan-Cəbrayıl bölgəsində tikiləcək GES-in dəyəri açıqlanıb | Report.az\nZəngilan-Cəbrayıl bölgəsində tikiləcək GES-in dəyəri açıqlanıb\nZəngilan-Cəbrayıl bölgəsində tikiləcək GES-in dəyəri açıqlanıb BP şirkətinin Zəngilan-Cəbrayıl zonasında tikəcəyi 240 MVt gücündə günəş elektrik stansiyasının (GES) dəyəri açıqlanıb.\n16 Mart , 2022 11:26\nBP şirkətinin Zəngilan-Cəbrayıl zonasında tikəcəyi 240 MVt gücündə günəş elektrik stansiyasının (GES) dəyəri açıqlanıb.\n“Report” xəbər verir ki, bu barədə Energetika Nazirliyi yanında Bərpa Olunan Enerji Mənbələri Dövlət Agentliyinin direktoru Təbriz Əmmayev açıqlama verib.\nOnun sözlərinə stansiyanın inşası təxminən 200 milyon ABŞ dollarına başa gələcək.\n"Layihənin dəyəri əsasən burada istifadə ediləcək panellərin qiymətindən asılıdır. Ola bilsin, həmin vaxta qədər panellər ucuzlaşsın. Layihənin dəyərinə təsir edəcək digər amil loqistika məsələləri və ərazisinin relyefidir", - deyə T.Əmmayev əlavə edib.\nÖtən il iyunun 3-də Energetika Nazirliyi və BP GES-in tikintisi layihəsinin qiymətləndirilməsi və həyata keçirilməsi fəaliyyəti üzrə əməkdaşlığa dair İcra Müqaviləsi imzalayıblar. Bu sənədə işğaldan azad olunmuş ərazilərdə “yaşıl enerji” zonasının yaradılması, Azərbaycanın bərpa olunan enerji sektorunun inkişafı ilə bağlı strateji qərarı və 2030-cu ilədək karbon qazı emissiyalarını 35 %-dək azaltmaq öhdəliyinin, BP-nin isə 2050-ci ilədək “xalis sıfır emissiya”lı şirkətə çevrilmək strategiyasının icrası çərçivəsində imza atılıb.\nİcra Müqaviləsi çərçivəsində əməkdaşlıq günəş enerji layihəsinin texniki və kommersiya aspektində qiymətləndirilməsini, stansiyanın layihələndirilməsini, maliyyələşdirilməsinin təmin edilməsi və yekun investisiya qərarının qəbulu kimi istiqamətləri əhatə edir. Müvafiq fəaliyyətin həyata keçirilməsi məqsədilə “Rəhbər Komitə”nin yaradılması da nəzərdə tutulur.\nÖtən ilin fevral ayında Energetika Nazirliyi və BP arasında iri miqyasda karbonsuzlaşdırılmış və inteqrasiya edilmiş enerji və nəqliyyat sistemləri, o cümlədən Azərbaycanın regionlarında və şəhərlərində bərpa olunan enerji layihələri üçün tələb olunan potensialın və şəraitin qiymətləndirilməsi üzrə əməkdaşlıq etmək məqsədilə Anlaşma Memorandumu da imzalanmışdı.\nRus versiyası Названа стоимость строительства СЭС в Зангиланско-Джебраильском регионе\nPrezident İlham Əliyev Brüsselə səfərə gedib\n22 May , 2022 14:54


Qobustanda “Lexus”la “Niva” toqquşdu: 1 ölü, 1 yaralı - Azadliq Xeber\nQobustanda “Lexus”la “Niva” toqquşdu: 1 ölü, 1 yaralı\n27.11.2015 / 20:31 xeber –\nBakı-Şamaxı yolunda bir nəfərin ölümü, bir nəfərin xəsarəti ilə nəticələnən avtomobil qəzası baş verib.\nAPA-nın yerli bürosunun xəbərinə görə, hadisə bu gün axşam saat 18:00 radələrində magistral yolun 79-cu kilometrliyində, Qobustan rayonu ərazisində qeydə alınıb.\nBakı sakini, 1976-cı il təvəllüdlü Rzayev Teymur Vladimiroviçin idarə etdiyi “Lexus” markalı minik avtomobili qarşı tərəfdən gələn Şamaxı sakini 1947-ci il təvəllüdlü Quliyev Seyidəli Rəsul oğluna məxsus “Niva” markalı minik avtomobili ilə toqquşub.\nHadisə zamanı Seyidəli Quliyev aldığı ağır xəsarətlər səbəbindən hadisə yerində dünyasını dəyişib. “Lexus”un sürücüsü Teymur Rzayev Qobustan Mərkəzi rayon Xəstəxanasına yerləşdirilib.\nAvtomobil qezasi bakı şamaxı yolu lexus magistral niva Qobustan quliyev seyideli resul oğlu


Azərbaycanda təhlükəsizlik islahatları\nBakıda Almaniyanın Marşal Fondunun dəstəyi, “Sülh və Münaqişələrin həlli” Mərkəzinin təşkilatçılığı ilə “Təhlükəsizlik sektorunda islahatlar” mövzusunda iki günlük seminar işinə başlayıb. Seminarda təhlükəsizlik sisteminin islahatları və dünya təcrübəsi müzakirə edilir.\nAmerika Hərbi Kollecinin Milli Təhlükəsizlik və Strategiya Departamentinin professoru, Amerika ordusunun ehtiyatda olan polkovniki Alan Stolberq Azərbaycanda təhlükəsizlik sektorunda islahatları başa çatdırmaq üçün ağır və çətin qərarların verilməsini vacib sayır. “Azərbaycanın Təhlükəsizlik sektorunun islahatlarında çox ciddi problemləri var. İslahatların dərinləşdirilməsində əsas problem güc nazirliklərinin səlahiyyətlərinin bir hissəsini güzəştə getmək məsələsidir. Bu olmasa islahatların taleyi çətin olacaq”.\nOnun fikrincə, ilk öncə Azərbaycan xalqı ölkənin xarici təhlükələrini müəyyən etməlidir. “Məsələn, Azərbaycanda hesab edirlər ki, Dağlıq Qarabağ, İran, Rusiya, Xəzər faktoru kimi xarici təhlükələr ola bilər. Bu sahədə prioritetlər müəyyən edilməli və buna uyğun islahatlar aparılmalıdır”.\nCənab Stolberqin fikrincə, təhlükəsizlik sistemində islahatlar üçün vacib faktorlardan biri də daxili sabitliyin olmasıdır. “Daxili sabitlik varsa, islahatlar üçün münbit şərait var. Ölkədə demokratik yolla hakimiyyət qurulubsa, cinayətkarlıq və korrupsiya yoxdursa, daxili sabitlik mövcuddur. Daxili sabitlik yoxdursa, xarici təhlükələr varsa, islahatların ciddiliyi sual altındadır”.\nProfessor hesab edir ki, hər-hansı ölkənin təhlükəsizliyi üçün fiziki təhlükəsizliyin təmin edilməsi vacib faktorlardandır. “Bunun üçün legitim siyasi institutlar qurulmalı, iqtisadiyyat effektiv çalışmalı və insanların sosial rifahı nəzərə alınmalıdır. Təhlükəsizlik sistemi düz çalışmırsa, deməli hökumət legitim deyil. Təhlükəsizlik sistemi düz işləmirsə, geniş mənada insan haqları pozulur, qanunlar yerinə yetirilmir”.\nOnun fikrincə, təhlükəsizliyin təmin edilməsi üçün təhlükəsizlik qurumları bir-biri ilə əlaqəli işləməlidir. “Bir nazirlik digəri üzərində dominantlıq etməməlidir. Sistem elə qurulmalıdır ki, prezidentin yanındakı qurumlar digərlərindən üstün səlahiyyətlərə malik olmasın. Təhlükəsizlik qurumlarına həmçinin parlament, məhkəmə və vətəndaş cəmiyyətlərinin nəzarəti təmin edilməlidir. Onların fəaliyyəti şəffaf olmalı və media vasitəsi ilə cəmiyyətə təqdim edilməlidir. Bir sözlə, təhlükəsizlik sisteminin islahatları yaxşı idarəçilik, yaxşı hakimiyyət tərəfindən, vətəndaşların, siyasi partiyaların, qeyri-hökumət təşkilatlarının, parlamentin, ədliyyə sisteminin və medianın nəzarəti altında reallaşmalıdır”, - deyə ekspert qeyd edib.\nAzərbaycan Parlamentinin Təhlükəsizlik və Hərbi məsələlər komitəsinin üzvü deputat Pənah Hüseyn təhlükəsizlik sisteminə parlament nəzarətinin olmadığını bildirib. Onun fikrincə, ciddi siyasi islahatlara ehtiyac var.\nDeputat Nəsib Nəsibli təhlükəsizlik qurumlarına ayrılan büdcə vəsaiti ilə bağlı parlamentdə ciddi debatların keçirilmədiyini deyir.\nEhtiyatda və İstefada olan Zabitlər Birliyinin sədri Yaşar Cəfərli hesab edir ki, hazırda təhlükəsizlik qurumlarına ictimai nəzarət yoxdur, amma nəzarətin mexanizmləri formalaşmaq ərəfəsindədir. Çünki, Azərbaycanın NATO və ATƏT qarşısında bununla bağlı öhdəlikləri var.\nAzərbaycan-Atlantik Şurasının sədri Sülhəddin Əkbər təhlükəsizlik sistemində hələ köklü və əsaslı islahatların başlamadığı fikrindədir.\nTəhlükəsizlik Araşdırmalar Mərkəzinin rəhbəri İlham İsmayıl Azərbaycana qarşı xarici və daxili təhlükələrin olduğunu deyib. Onun fikrincə, ilk öncə Rusiyadan, İrandan, eyni ilə də beynəlxalq terrorizmi, islam radikalizmi və daxili gərginliklə bağlı təhlükələr qalmaqdadır.\nTapdıq Fərhadoğlunun “Azərbaycanda təhlükəsizlik” reportajı


Nur-az.com - Yumurta kimi yazı\n(“Dəli Kür” filmindən)\nBizdə hər dəfə bahalaşma olanda bunun təpiyi toyuq saxlayanlara dəyir. Hökumət zorla onları tutub yolur, yumurtalarını ucuzlaşdırır. Örnək üçün, bu dəqiqə bazarda hər şey az qala iki qat bahalaşıb, yumurtanı isə prokurorluq, polis, təzə yaranan Dövlət Təhlükəsizlik Xidməti əlbir şəkildə köhnə qiymətə qaytarmaq cəhdi göstərirlər. Yumurtanı iki-üç qəpik baha satmaq istəyən bir neçə şəxsi isə tutub dama salıblar. Deyirlər bunlar dəhşətli, ağır cinayət törətmişdir. Guya insanın öz toyuğunun yumurtasına qiymət qoymaq ixtiyarı yox imiş. Halbuki, normal bazar iqtisadiyyatında yumurtanın qiymətini prokuror müəyyən edə bilməz, bunu bazar özü müəyyən etməlidir. Kim ucuz satarsa, müştəri ona tərəf gedər. Rəqabət mühiti – bazar iqtisadiyyatının təməlidir. İndiki halda isə sanki yumurta Tarif Şurasının qiymət qoyduğu strateji məhsula dönmüşdür.\nHalbuki, yenə yazıram, başqa məhsulların qiyməti yumurtadan çox qalxıb. Devalvasiyadan qabaq 90 qəpiyə olan 5 litrlik “Bonaqua” suyunu hazırda “Koka Kola” şirkəti 1 manat 60 qəpiyə satır. Buna niyə dinən yoxdur? Bəlkə bu su da xaricdən dollarla alınır? Qətiyyən. Yerli məhsuldur. Qoy indi prokurorluq həmin şirkətin də üstünə qışqırsın, onun da işçilərinin cibinə su atıb tutsun – necə ki, bir neçə yetimin cibinə lax yumurta atıb şərləyiblər.\nYaxud, çay, qənd, duz, yağ kimi məhsulların inhisarçısı olan “Azərsun” qaldırdığı qiymətləri endirmədi. İgid deputat Zahid müəllimin qışqır-bağırı elə özünə qaldı.\nBelə şeyləri görəndən sonra adam istər-istəməz düşünür ki, bu yumurtada bizim bilmədiyimiz nəsə hikmət vardır. Hətta mənim ağlıma belə zad gəlib: əvvəldə nə toyuq, nə yumurta olub, əvvəldə Nazirlər Kabinetində müşavirə olmuşdur. Hər şey bundan sonra yaranmışdır!\nAtalar sözlərimizə diqqət eləsək bu yumurta başlanğıcının qalıqlarını, dildəki rudimentlərini görə bilərik. Misal üçün, xəsis adama “yumurtadan yun qırxan” deyirlər. Böyük ehtimalla qədim zamanlarda bizdə tüklü yumurtalar olmuşdur.\nYaxud, görürsən adama çoxlu pul verirsən, deyirsən apar bunu qoy ofşor zonasında babat şirkətə, ancaq pulu batırır, zırıldaya-zırıldaya üstünə gəlir. Bu zaman sən deyirsən: “Yumurtlamadın, yumurtlamadın, bəs falı neylədin?”. Yeri gəlmişkən, fikir versəniz bizim Mərkəzi Bankın sədrinin başı eynilə yumurtaya bənzəyir – hamardır. Bu da yumurtanın strateji məhsul olmasını bir daha sübut edir. Təəssüf ki, baş bankirimiz istəsə belə bu yumurtadan yun qırxa bilməz, manatın başının altına yastıq qayırıb qoya bilməz. O üzdən yazıq manat yata bilməyəcək.\nBaşqa etnoqrafik əlamətlər də vardır. “Yumurtası tərs gələn toyuq televiziyada vurnuxar”, “Yaxşı rəqs edən hökumətə yumurtaları mane olmaz”, “O yanı qaya, bu yanı qaya, içində sarı maya”, “Yumurtanın sarısından pay uman cəhənnəmə düşər” və sairə. Hələ siz sonuncu ata sözünə diqqət edin, görün ulu babalarımız yumurta sarısına nə qədər böyük önəm vermişdir! Görün indiki hökumətimiz necə də mentalitetə uyğun, milli-mənəvi dəyərlərimizə sədaqətlə fəaliyyət göstərməkdədir!\nYaxşı olar bu cür hörmət dövlət mükafatlarında öz yerini tapsın. Biz “Yumurta”, “Birinci dərəcəli Yumurta sarısı”, “Toyuqçuluğun inkişafında xidmətlərə görə ikinci dərəcə Qayğanaq” orden və medalları təsis etməliyik. O cümlədən, hər devalvasiyadan sonra bunu televizorda xalqa daha yaxşı sırıyan məmura “əməkdar yumurta xadimi”, “xalq yumurtası” adları verilməlidir.\nHesab edirəm ki, elə bu yazı da yumurta kimi yazı idi və redaktor bunun qonorarını bir səbət kənd toyuğu yumurtası ilə ödəməlidir.


04 Oktyabr 2016 / 11:03 / Baxış sayı: 584 Milli Məclisin İqtisadi siyasət, sənaye və sahibkarlıq komitəsinin üzvü, deputat Vahid Əhmədov bəzi məhsulların gömrük rüsumlarının artırılması ilə bağlı əsas səbəbləri açıqlayıb. AzNews.az-a danışan millət vəkilinin sözlərinə görə, rüsumu artırmaqda məqsəd idxal olunan məhsulların ölkədə istehsalına şərait yaratmaqdır: “Bu gün bəzi məhsullar Azərbaycanda istehsal olunmaqla bərabər, həm də xaricdən idxal olunur. İdxal isə xarici valyuta hesabına ərsəyə gəlir. Yəni, Azərbaycanda olan xarici valyuta kənara çıxır. Bu qərar ona görə verilib ki, həmin məhsulların Azərbaycanda daha çox istehsal olunmasına şərait yaradılsın”


Müalicələrlə bağlı reklama görə cərimələr tətbiq edilir\n20:32 17 Dekabr 2015\nAzərbaycanda tətbiqinə müvafiq icra hakimiyyəti orqanı tərəfindən icazə verilməyən müalicə, profilaktika, diaqnostika və reabilitasiya metodlarının reklamına görə 2 min manatadək cərimə tətbiq ediləcək.\nMilli Məclisdən Trend-ə verilən məlumata görə, yeni hazırlanan İnzibati Xətalar Məclləsi layihəsinə əsasən, müvafiq icra hakimiyyəti orqanı tərəfindən icazə verilməyən müalicə, profilaktika, diaqnostika və reabilitasiya metodlarının reklamına görə vəzifəli şəxslər 300 manatdan 500 manatadək, hüquqi şəxslər isə 1000 manatdan 2000 manatadək cərimə ediləcəklər.\nYeni layihədə həkim resepti əsasında buraxılan dərman vasitələrinin reklam edilməsinə görə cərimələrin məbləği də artırılır. Hazırda bu hala görə vəzifəli şəxslər 90 manat, hüquqi şəxslər 300 manat cərimə edilir. Yeni layihədə isə həkim resepti əsasında buraxılan dərman vasitələrinin reklamına görə də vəzifəli şəxslər 300 manatdan 500 manatadək, hüquqi şəxslər 1000 manatdan 2000 manatadək cərimə ediləcəklər.\nMüalicələrlə bağlı reklama cərimələr tətbiq edilir


Yerevanın Moskva ilə bazarlıq cəhdi - ŞƏRH » www.tezadlar.az\nYerevanın Moskva ilə bazarlıq cəhdi - ŞƏRH\nEmənistanda çeviriliş nəticəsində hakimiyyətə gələn siyasi qüvvələr başlıca problemləri hələ həll etməyiblər.\nBunlardan biri növbədənkənar parlament seçkiləri, o biri isə Rusiya ilə münasibətlərin normallaşmasıdır. Bu məsələlərin həlli baş nazir Nikol Paşinyan və onun təmsil etdiyi siyasi qüvvələrin gələcəyini təmin edəcək.\nHər iki məsələyə qısaca olaraq, aydınlıq gətirməyə çalışacağıq.\nÖtən həftənin sonunda Nikol Paşinyan bildirib ki, Ermənistanda növbədənkənar parlament seçkiləri 2019-cu ilin mayında, yaxud iyunun birinci ongünlüyünüdə keçirilməlidir. O qeyd edib ki, Ermənistan Konstitusiyasında baş nazir istefa vermədən parlamentin buraxlmasının mümkünlüyünə dair dəyişikliklər üzərində hazırlıq işləri görülür. Başqa sözlə, ölkənin ötən il qəbul edilən Əsas Qanununda yeni dəyişikliklərin ediləcəyi istisina edilmir.\nAprel hadisələrindən sonra seçkilərin bu ilin payızında keçiriləcəyi bildirilirdi. Ancaq Nikol Paşinyanın açıqladığı vaxt başqa mətləbləri ehtimal etməyə əsas verir. Belə görünür ki, baş nazirin başçılıq etdiyi siyasi blok seçkilərə hazır deyil. Daha dəqiq ifadə etsək, parlamentdə tam qələbə qazanacaqlarına əmin deyillər. Bunun başlıca səsbəblərindən biri isə fikirmizcə, rusiyayönlü siyasi qüvvələrin, onun təmsilçisi sayılan Respublikaçılar Partiyasının siyasi səhnədən çıxmamasıdır. Bu qüvvələrin əsas təmsilçiləri isə keçmiş prezidentlər Robert Koçaryan və Serj Sarqsyandır.\nKremlin təkidi ilə Robert Koçrayanın həbsdən buraxılması, Ruisya prezidenti Vladimir Putinin onu doğum günü münasibəti ilə təbrik etməsi Moskvanın kimi dəstəklədiyini təsdiqlədi. Koçaryan da həbsdən sonrakı ilk müsahibəsində siyasi mübarizəsini davam etdirəcəyinin bildirdi.\nOnun Rusiyaya qaçdığı barədə son günlər məlumatlar yayılmışdı. Ancaq vəkili Aram Orbelyan bildirib ki, Robert Koçaryan Ermənistandadır və "müalicə olunmaq üçün" Almaniyaya gedəcək.\nAram Orbelyanın sözlərinə görə, Koçaryanın ölkədən çıxması məsələsində texniki problem var: “Robert Koçaryanın ölkəni tərk etməsi məsələsində şübhəli məqamlar var və onu araşdırırıq. İstintaq orqanı şifahi olaraq belə bir məhdudiyyətin olmadığını bildirir, ancaq bu məhdudiyyət qalmaqdadır”.\nOna qarşı cinayət işi dayandırılmadığından seçkilərdə iştirakına məhdudiyyətlər qoyula bilər.\nErmənistan ictimaiyyəti Robert Koçaryanı “öz xalqını qan içində boğan prezident” kimi dəyərləndirir.\nElə buna görə də Nikol Paşinyan hökuməti 2008-ci il martın 1-i hadisələrini daha çox qabaradır. Həmin gün prezident seçkisinin nəticələrinə etiraz olaraq minlərlə insanın iştirakı ilə aksiya keçirilib. Həmin aksiya polis və hərbçilərin müdaxiləsi nəticəsində dağıdılmış, 10 etirazçı ölmüş, 250-dən çox aksiyaçı isə yaralanmışdı. Həmin gün Serj Sarqsyanın seçkidə qalib gəldiyi elan edilmişdi.\nErmənistanda konstitusiya quruluşunun devirilməsi ittihamı əsasında keçmiş prezident Robert Koçaryan, keçmiş müdafiə naziri Mikael Arutyunyan və hadisələr zamanı Ermənistan Silahlı Qüvvələri Baş Qrargahının rəisi olmuş, hazırda Kollektiv Təhlükəsizlik Müqaviləsi Təşkilatının fəaliyyətdə olan baş katibi Yuri Xaçaturova qarşı cinayət işi başlayıb.\nRusiya Mikael Arutyunyanla Yuri Xaçaturova sığınacaq verib və onları bundan sonra Ermənistandakı indiki hökumətə çətin qaytara.\nOdur ki, Nikol Paşinyan hökuməti bu məsələ ilə iki dovşanı birdən vurmağa çalışır. Onlardan biri rusiyayönlü keçmiş pezidentlər, o biri isə Moskvanın Ermənistandakı fəaliyyətidir.\nRobert Koçaryanla bağlı cinayət işi başlandığından onun müəyyən qədər zərərsizləşdirildiyini düşünmək olar.\nRusiyanın Ermənistandakı ən iri fiquru isə Serj Sarqsyan sayılır. Hazırda ona qarşı cinayət işinin başladılması istiqamətində hüquqi baza hazırlanır.\nSerj Sarqsyan bank və müəssisələrin səhmləri ilə bağlı fırıldaqda iştirakda şübhəli bilinir. "Kredit Yerevan" ASC və "Lev Marsed" MMC-nin səhmləri ilə fırıldaqçılıq üzrə cinayət işi çərçivəsində icra hakimiyyəti orqanlarının yüksək dövlət məmurlarının, o cümlədən Serj Sarqsyanın vəzifə səlahiyyətlərini aşdığı barədə faktiki dəlillər əldə olunub.\nXüsusi İstintaq Xidməti 2008-ci il martın 1-də baş vermiş hadisə çərçivəsində yeni cinayət işi açıb. Yüksək rütbəli polis əməkdaşları 2008-ci il fevralın 29-da Yerevanda “Azadlıq” meydanına toplaşanlardan silah və partlayıcı maddələrin olması haqqında məlumatı saxtalaşdırıblar: “Sənədi Ermənistan prezidenti Serj Sarqsyanın təsdiqlədiyi “Martın 1-i hadisələri ilə bağlı faktların toplanması qrupu” saxtalaşdırıb. Bununla da yüksək vəzifəli şəxslər qrup mənafeyindən çıxış edərək, polisin hərəkətinə bəraət qazandırmaq, qanunsuz fəaliyyəti ört-basdır etmək və məsuliyyətdən yaxa qurtarmaq üçün yalan məlumatlar təqdim edib. Martın 1-2-də baş vermiş hadisələrlə bağlı cinayət işinə “vəzifə səlahiyyətlərindən sui-istifadə etmək”, “vəzifə səlahiyyətlərini aşmaq” və “qəsdən xidməti sənədləri saxtalaşdırmaq” maddələri əlavə edilib”.\nDeməli, seçkilərə hazır getmək üçün rusiyayönlü bu iki fiqur və onu dəstəkləyənlərin neytrallaşadırlması vacibdir. Əks halda əllərində böyük resursrlar olan bu qüvvələr revanş edəcək.\nNəzərə almaq lazımdır ki, Ermənistan hakimiyyətində həmin fiqurları dəstəkləyənlər hələ qalmaqdadır. Əslində, onlar Koçaryan və Sarqysandan çox Rusiyanın Ermənistanda fəaliyyətinə dəstək verirlər.\nRusiya hələ də Nikol Paşinşyan hökumətindən narazıdır.\nRusiyanın xarici işlər naziri Sergey Lavrov Moskva Dövlət Beynəlxalq Münasibətlər İnstitutunun birinci kurs tələbələri qarşısında çıxşında deyib ki, Ermənistanda vəziyyət qaynayır.\nBir müddət əvvəl isə o, martın 1-i hadisələrinə və Ermənistanla ölkəsi arasındakı münasibətdən də bəhs edərkən bildirmişdi ki, Ermənistanın yeni rəhbərliyi siyasi sələflərindən imtina edir: “Moskva Yerevanı öz müttəfiqi sayır. Ona görə də Ermənistanda sabitliyin olmasında maraqlıdır”.\nXatırladaq ki, həmin vaxt Nikol Paşinyan cavab olaraq, Rusiyadakı həmkarlarını Ermənistandakı yeni şəraitə uyğunlaşmağa çağırmışdı.\nSergey Lavrov oxşar fikirləri tələbələr qarşısında çıxışında da təkrarlayaraq bildirib ki, Ermənistan Kollektiv Təhlükəsizlik Müqaviləsi Təşkilatı qarşısında götürdüyü öhdəlikləri yerinə yetirməlidir.\nMövcud münsaibətlərə aydınlıq gətirmək məqsədi ilə sentyabrın 8-də Rusiya prezidenti Vladimir Putin Moskvada Nikol Paşinyanı qəbul edəcək. Bu onların arasında üçüncü görüş olacaq. Bundan əvvəl onlar mayın 14-də Avroasiya İqtisadi İttifaqın zirvə toplantısında və iyunun 13-də futbol üzrə dünya çempionatının açılış mərasimində görüşüblər. Vladimir Putin bir neçə dəfə Nikol Paşinyanla telefonla da danışıb. Telefon danışıqlarının nəticəsi daha tez məlum oldu. Həmin danışıqlardan sonra Yuri Xaçaturova tətbiq edilən hərəkət məhdudiyyəti aradan götürüldü və Moskvaya öz vəzifəsinin icrası üçün getdi. Robert Koçaryan barəsində tətbiq edilən həbs qətiimkan tədbiri aradan götürüldü. Ancaq görüşlərin səmərəsiz, yaxud protokol xarakterli olduğunu ehtimal etmək olar.\nErmənistanın mövcudluğu, Rusiyanın marağı və başqa bu kimi məsələlər baxımından demək olar ki, Kreml Nikol Paşinyanı tənbeh etməyə, yaxud təlimatlandırmağa çağırır.\nÖtən gün Rusiyanın Ermənistandakı səfiri Sergey Koprıkin Ermənistan parlamenti sədrinin müavini Mikael Melkumyanla görüşüb. Tərəflər "iki ölkə arasında əməkdaşlığın tənzimlənməsinə dair məsələləri" müzakirə ediblər.\nBurada maraqlı məqamlardan biri də səfirin Ara Babloyanla deyil, onun müavini ilə görüşməsidir. Sədr keçmiş hakimiyyətin təmsilçisi olduğundan diplomat, daha doğrusu Rusiya hakimiyyəti onunla görüşə ehtiyac duymayıb. Ancaq Mikael Melkumyan keçmiş müxalifətin, “Tsarukyan” blokunun təmsilçisidir. Ona görə də iki ölkə arasında münasibətlərin tənzimlənməsi, Nikol Paşinyanın səfərqabağı məsələlərin müzakirəsini məhz sədr müavini ilə aparılıb.\nMikael Melkumyan Rusiya-Ermənistan "strateji tərəfdaşlığından", "müttəfiqlik" münasibətlərindən danışıb, Rusiyanın Azərbaycana silah satmasından səfirə gileylənib. Tərəflər Ermənistan-Azərbaycan, Dağlıq Qarabağ münaqişəsinin tənzimlənməsi məsələsini də müzakirə ediblər. Beləliklə, Ermənistanda baş verənlərdən belə nəticəyə gəlmək olar ki, yeni hökumətin gələcəyi, o cümlədən növbədəkənar parlament seçkilərinin nəticələri Kremldən asılıdır. İndiki hökumət də bunun anlayır. Sadəcə olaraq, onlar özlərini Moskvaya baha qiymətə satmaq istəyirlər. Rusiya isə onların qiymətini yaxşı bilir. Başqa sözlə, Nikol Paşinyan hökuməti və təmsil etdiyi siyasi qüvvə Kremllə bazarlıq etmək niyyətindədir.